text:
Shawng nnan Karai Kasang a Chyeju hpe shakawn ai law. Tsaw ra hkung ga ai Wunpawng sha ni yawng a matu merry hkristmas the ngwi pyaw ai shaning ningnan rai u ga. Jinghpaw wunpawng sha ni yawng a gawng malai hkung ga tai nna,tai hpyen hpe gasat manga nga ai, myu tsaw mungtsaw share shagan ni, lam amyu myu hku madi shadaw nga ai kanu kawa ni ,sutdu ni, hpang lam kaw na ladat amyu myu woi shaw nna, shawng lam masing masa hpe woi awn nga ai ningbaw ningla ni,maigan mungdan shara shagu de du nga nna, tinnang buga amyu sha ni hpe pu gang sin machyi bai n htang pawnba nga ai Jinghpaw Wunpawng chyu rum ai annau ni yawng hpe n dai laika the hkungga jaw dat nngai law. Yawng a n tsa Karai Kasang shaman ya u ga.
Tsaw ra hkungga ai chyurum wunpawng sha ni e, daini na ten gaw , shagri kung nna myit n-gun shaja let daw dan ai lam hpe tup hkrak byin wa hkra galaw ra ai ten du nga sai law. Myen gumshem asuya nnan gaw, mungkan de myi man tam nga ai ten rai nga ai. Myen mungchying sha ni a gam maka hpe pahkam hkam lu na hpe ahkyak ntawn ai sha, mungkan a man hta hkyak hkyak e yu tsawm daw shiga shapoi nna , shi a akyu ara hpe galaw la na shi hkyen nga ai hpe anhte chye ra ga ai. Hpang de hpa byin yang byin ,ya law law se gap hkat jahkring lu ai ngu ai hpe shi galaw mayu nga ai. Ndai hpe hkum kam dam lu. Kam ai the anhte gaw hkaraw de di hkrat chyalu rai sai. Ya na madang zawn re madang hpe n pawt kaw na kalang bai galaw na n loi sai re. Ya gaw anhte thing nut nmai sai. Matut nna anhte a pandung du hkra ganawng sa mat wa na sha ra sai. Anhte a pandung gaw hpa rai ta? Anhte a pandung gaw, Tinang a mungdan hpe tinang up hkang hpajang lu ai shang lawt mungdan rai nga ai. Madu myu sha ni up hkang mai ai federal hpe n lu mai ai majaw, awng dawm ahkaw ahkang lu ai shanglawt hta lai nna anhte lata na lam kaga n nga sai. Dai ni na ten anhte sadi maja ra ai gaw, Federal hpe jaw na pyi hpyen gum shem sha nrai. Mung masa galaw nga ai myen mung masa la ni nan n dai hpe kachyi mi pyi myit n hkrum ma ai hpe adan aleng rai nga ai. Ya ten hta myen mung dan kaw mung masa galaw ai wuhpung law law nga ai. Gade law tim munghpawm myusha ( taiyintha ) ni a ahkaw ahkang hpe myit yu ya na wuhpung n lawm ai ngu ai hpe anhte chye da ra ai. Hpa baw Democracy mi nga tim, shanhte a masha n gun kaba the myu kaji ni hpe kaup sha na ngu ai myit jasat hkrai re.
Dai ni na asuya ningnan kaw lawm nga ai lut daw dat kasa ni ngu ai mung, anhte myu sha ni a maga de tsap nna, laja lana rai tsun garum na nnga ai sha n-ga, gaw da ai tara hpe ninghpai nna, rawt malan ni hpe shamyit kau mayu ai ni hkrai rai nga ma ai. Taiyinta dat kasa loi li ni gaw myit lawm ma ai rai tim, grai rai na tsun na ahkaw ahkang, galaw na ahkaw ahkang n lu nga ma ai. Laiwa sai lana mi na BBC a gasan gahtai galaw ai kaw,myen mungdan a labau hta Dr degree lu ai myen the hkang masha kaba ni hpe san htai galaw ai shaloi , myen labau sara Dr langai mi tsun lai wa ai gaw, “Banlung ga sadi ngu ai gaw hpa lachyum pru ai n re. Dai hpe wa ya dai ni grai ahkyak ai ga sadi hku nna tsun nga ma ai. Kaja gaw Banlung ga sadi gaw , Taiyinta ni myen mung the rau shang lawt la mayu ai majaw myit hkrum ai ga sadi sha re” nga nna grai ahpa atang nga tsun ya nga ai. Shi tsun ai hta taiyinta ni myen the arau shanglawt la mayu ai hpe sha mu ai. Mungdan hpe gara hku up na , gara hku ahkaw ahkang jaw ra ai, hpa majaw shang lawt rau la ra ai, Bum masha ni myit hkrum yang sha shanlawt jaw na ngu ai lam ni hpe shi n tsun ai sha n-ga ndai teng man ai lam ni hpe she magap da mayu nga ai. Hkang myu sha na Labau sara kaba Dr mung grai nga tsun htai lai ai hta, myenmung kaw sharin ya ai labau gaw munghpawm myen mung a labau n re sha myen a labau sha re. Munghpawm mungdan a labau rai teng yang,taiyinta ni a labau mung sharin ra ai. Anaw yahta min, mindung min, chyan tsitta min ni a lam gaw, anhte taiyinta ni the hpa n seng ai. Myen ni a labau san san sha re nga tsun ya ma ai. Ndai zawn re amyu kaba laba the myu kaji ni hpe kaup sha mayu ai lai ladat,n tara ai lam ni a majaw, myu kaji ni rawt malan nna, lani mi na n htoi hta munghpawm kaw na garan pru mat wa na shing nrai shanglawt jaw ra wa na hpe mu mada tsang nga ai myen hpaji chye ai n kau mi mung nga nga ma ai. Ga shadawn Dr Zani zawn re masha kaba ni gaw, shanhte a myu kaba lai ladat a majaw, mungdan n ngwi pyaw nga ai lam, ndai lai ladat a majaw, munghpawm myit hkrum lam hta dingbai dingna rai nga ai lam ni hpe ayan shadum ya nga ai. Ndai zawn re lam ni a majaw, myen mung masa la n kau mi gaw anhte myu sha ni hpe grai tsaw ra ai zawn zawn, grai lanu lahku la mayu ai zawn zawn rai nna lam amyu myu hku shani wa ai ni hpe mung anhte hkrum na re. Raitim ndai ni gaw anhte garan pru na ngu dat ai the gaw, anhte n mai garan pru hkra anhte hpe lam amyu myu hku n na jamjau jaw, mayak mahkak jahkrum na hkrai re hpe, tau hkrau na dum da ra ai. Ning ngu yang n kau mi gaw dai gaw n rai na re anhte hpe tsaw ra ai myen ni mung nga na re, laika ka ai wa nau hkum tsang nga na re. Myu sha ni hpe tsaw ra ai, myit su ai lama wa nga yang , hpa majaw anhte hpe ga sadi the hkrak ( Federal) madu up hkang,madu tara dara, madu upade galaw nmai ai i? rap ra ai lam, tara ai lam, rai yang hpa rai masha a ahkaw ahkang hpe pat kau nna, anhte buga , anhte shara anhte myu sha ni hpe dip apyet nna up sha mayu nga ai i? Myit yu ga.
Asian mungdan langai kaw na ,mungdan kaji Singapore mungdan a lam hpe kachyi mi tsun dan mayu ai. Mungchying sha ni wan masum jan wan mali daram sha nga ai mungdan kaji langai re. Raitim dai ni sinpraw mungkan hta sut su ai lam hta Hkang Hkyi ngu shamying hkrum nga ai. Mungdan kata hta n hprang rai hpa mung nnga ai.Sau the gas mung npru ai. Ga the zaibru, lu na hka, lang na hka ni yawng maigan na mari bang na lang ra ai. Raitimung sinpraw dan maga na masha ni, sha n-ga sinna dan masha ni du hkra n dai mungdan kaw bungli sa galaw nna gumhpraw tam nga ma ai sha n-ga n dai mungdan kaw bungli lu na matu shakut jawng nga ai gaw sen hku nna nga nga ma ai. Hpa majaw ta? Mungchying sha law htum gaw miwa ,no.2 Malay no.3 gala the no.4 gaw Sinpraw mungdan shagu na hpaji chye ai, mahkrum madup nga ai, machye machyang law ai bungli galaw masha ni rai nga ai. Mungdan hpe uphkang ai gumrawng gumtsa hta law malawng Miwa myu ni re rai tim Malay the Gala hpe mung lachyen lahka ai lam nnga ai sha shang lawm shangun ai. Up hkang ai ladat hta Miwa, Malay , Gala ngu n ginhka ai sha yawng gaw , Singaporean ngu Singapore masha ngu ai hku sha yu nna up hkang ai ladat re. Anhte sa nga nang, sa galaw sha nang ai ni hpe mung lachyen lahka ngu ai nnga ai sha, masha a ahkaw ahkang hpe atsawm jaw nna woi awn ai munngdan re. Nang du nga ai ten laman , nang sa mayu ai de sa. Wa mayu ai ten wa, nang hpe manam re nga jahkrit shama sha na masha nnga ai. Nang hpe dang sha roi sha na, mya lu mya sha na lagu lagut na masha nnga ai. Ndai daram kaja ai gaw, masha kaja ni hkrai nga ai majaw n re. Mungdan kata kaw sa shanu nga ai masha ni sha n ga, maigan na chyahkring chyahkra du sa ai bu hkawm masha ni a matu mung sim sa shim lum dik ai mungdan re. Kaja gaw Democracy mungdan gaw n re. Raitimung mungdan masha ni hpe grai pyaw hkra, ra nrawng hkra lit la up hkang ai mung dan re majaw, lam amyu myu hku dip apyet da hkrum ai anhte myen mung masha ni hku sawn yang, Singapore mungdan gaw “Ngachyu the Lagat jahku lwi ai mungdan” rai nga ai. Ndai zawn byin tai wa ai lam gaw, mungchying sha Miwa,Gala hte Malay myu masha ni hpe lachyen lahka nnga ai sha yawng hpe ahkaw ahkang langai the sha up hkang kanawn woi ai lam a majaw rai nga ai law.
Anhte myen mungchying sha ni hpe lahta na asuya zawn lama woi awn ai rai yang, hpa a matu rawt malan na i? hpa baw a matu gran mayu na i? Amyu masha ni shada da tsaw ra hku hkau let nga nga na rai nga ai le. Dai ni gaw asuya hpyen dap kaw anhte amyu nnga ai. Gumrawng Gumtsa up hkang hpung kaw anhte myu sha n lawm ai. Langai lahkawng lawm lu yang mung shanhte wu shoi shoi da ai. Mungdan a asuya kaw anhte a kanu kawa nnga ai. Kadai wa anhte maga de tsap nna, hparan ya na i? anhte a hpyen hpung nnga ai, kadai ni wa anhte hpe makawp maga la na i? ndai daram shimlam nlu ai myu sha ni a matu, shanglawt na hta lai nna, gasat na hta lai nna, hpa mahtai mung nnga sai. Masha ahkaw ahkang ngu ai kachyi mi pyi n hkam sha lu ai nga rai kaw prat tup jam jau nga na malai, chyahkring sha mi jam jau hkam nna, shang lawt la ai gaw anhte matu htawng hpang na anhte myu sha ni yawng a matu manu dan dik ai lam rai sana re.
Dai majaw, shawng lam de jam jau hkrum let sai the asak the galai nna myu sha yawng a gawng malai hkung ga tai nna, ap nawng nga ai myutsaw share shagan ni e, nanhte hpe amyu sha ni yawng , maigan shara shagu de du nga ai myu sha ni yawng, kam hpa nga ga ai. Galoi mung madi shadaw nga na ga ai. Hkum hkrang she kaga ga rai tim ,myit masin gaw , nanhte the rau rai nga ga ai. Nanhte machyi ai gaw anhte machyi ai re. Nanhte hpe sha myit mada shara shatai nga ga ai. Myit hkum ru myit, myit hkum tsang myit. N htang na hkum myit. Shayawm kau na hkum myit. Majan gasat yang she padang ngu ai nga ai. Tai hpyen gaw Masha n-gun, lak nak n-gun, zingri zingrat n-gun ni the Wunpawng myu sha ni a shagri brep hkra galaw shakut nga ai. Shagri n mai brep ai lu. Ndai lang gaw Karai Kasang laksan lajang ya ai lam she rai sai. Jinghpaw Wunpawng sha ni yawng gaw Karai Kasang hpe kam sham ai ni hkrai re. Kam sham ai ni kaw byin ai lam mahkra gaw Karai Kasang a yaw shada ai lam re. Ndai hpe kamsham nna, shi ra sharawng ai lam hta hkan sa na sha ra ai. Byin hkra galaw na gaw Karai Kasang a lit she re. Anhte gaw shi a ga madat nna hkan sa na sha lit nga ai. Badang dip ai ngu ai gaw, chyum laika kaw yu ai shaloi, masha n-gun, laknak n-gun the n seng ai. Karai Kasang lawm ai maga de dang na dai re. Myu sha ni yawng shi hpe n dut n hka kamsham nga jang teng teng shanglawt lu na re. Kam Ga.
Myu hpe tsaw ra let,
Agu Namti


c: text/html

text:
Yehowa Sakse Ni Nta Langai Hpang Langai Hkaw Tsun Nga Ai Gaw, Hkye Hkrang La Hkrum Mayu Ai Majaw Kun?
Nre. Nta langai hpang langai, hkaw tsun nga tim, dai hku galaw ai majaw, hkye hkrang la hkrum na re ngu, anhte n sawn la ga ai. (Ehpesu 2:8) Hpa majaw kun?
Ndai ga shadawn hpe yu yu ga. Myit grai kaja ai masha langai gaw, shi tsun ai nhtoi hte shara hta du nga ai ni yawng hpe, manu dan kumhpa langai jaw na ngu, ga sadi jaw da ai. Shi tsun ai hpe teng sha kam ai nga yang, tsun ai hte maren, nang galaw na kun? Galaw na re. Dai hta n-ga ndai lam hpe na a jinghku ni, nta masha ni hpe mung tsun dan na re. Rai yang she, shanhte mung dai kumhpa hpe lu na. Shi tsun ai hpe, hkan galaw ai majaw, dai kumhpa lu ai n re. Shi nang hpe jaw mayu ai majaw she, dai kumhpa hpe nang lu ai re.
Dai zawn sha, Karai Kasang a ga madat ai ni yawng, htani htana asak lu na ngu ai, shi a ga sadi hpe Yehowa Sakse Ni kam sham ma ai. (Roma 6:23) Kaga masha ni hpe mung, anhte a makam masham lam shakut nna tsun dan nga ai. Yaw shada lam gaw, shanhte hpe mung Karai Kasang a ga sadi ni kaw na akyu lu shangun mayu ai majaw re. Raitim, hkaw tsun bungli hta shang lawm ai majaw, anhte hkye hkrang la hkrum na ngu n hkam la ai. (Roma 1:17; 3:28) Kaja wa nga yang, Karai Kasang kaw nna, htani htana asak lu na matu, kadai mung n lu galaw ai. “
Hkye hkrang la hkrum ai gaw anhte nan shachyen ai mai kaja ai dinghpring ai magan bungli lama ma a majaw nrai, shi nan a matsan dum ai chyeju a majaw rai nga ai.”

robotstxt: allowed

filter: keep


text:
PRAT HTE MAGAM ZUPHPAWNG SHAMAN LAIKA BUK September 2016
Hkaw Tsun Ladat Ni
Chyum Laika Anhte Hpe Hpa Sharin Ya Ai Kun? laika buk hte Karai Kasang anhte hpe lanu lahku ai lam ngu ai Chyum Laika teng man ai tara hte seng nna hkaw tsun ladat ni. Ndai hkaw tsun ladat ni hpe lakap nna na a hkaw tsun ladat hpe hkyen lajang u.
Karai A Mungga Kaw Na Sut Gan Ni
‘Yehowa A Tara Hpe Hkan Nang U’
Yehowa a tara hte maren hkan ai ngu ai gaw hpa lachyum kun? Shakawn Kungdawn 119 hpe ka ai wa gaw dai ni ten hta anhte a matu kasi langai re.
Hkristan Prat Hkrun Lam
Ma Langai Chyinghka Kaw Na Pru Wa Yang
Gara hku bai htang ra ai lam hte ma a Kanu Kawa ni hpe hkungga ai lam gara hku madun mai ai lam.
Karai A Mungga Kaw Na Sut Gan Ni
“Yehowa Kaw Na, Ngai Hpe Karum Ai Lam Pru Wa Ai”
Yehowa a makawp maga ya ai ga shadawn ni hpe Shakawn Kungdawn 121 hta tsun da ai.
Karai A Mungga Kaw Na Sut Gan Ni
Mauhpa Lam Hte Anhte Hpe Hpan Da
Shakawn Kungdawn 139 hta Dawi gaw Yehowa a mauhpa hpan da ai lam ni a matu shakawn wa ai.
Hkristan Prat Hkrun Lam
Chyum Laika Sharin Ai Shaloi Koi Ra Ai Ni
Chyum ga sharin a myit masin de du hkra gara lam ni hpe anhte koi ra na kun?
Karai A Mungga Kaw Na Sut Gan Ni
“Yehowa Gaw Galu Kaba Nga Ai Rai Nna, Nachying Shakawn Ging Ai Wa, Rai Nga Ai”
Shakawn Kungdawn 145 hta Yehowa gaw Shi a sadi dung ai mayam ni hpe garu hku yu lahku ai lam tsun dan da ai.
Hkristan Prat Hkrun Lam
Hkaw Tsun Bungli Hta Grau Kaja Hkra Galaw Ai Lam—Myit Lawm Ai Wa Hpe Zuphpawng Lung Na Matu N-Gun Jaw U
Myit lawm ai ni hte Chyum ga sharin ni gaw zuphpawng lung hpang ai hte kalang ta rawt jat wa ma ai.


text:
时间:2017-01-09 18:05:18 来源:德宏团结报
Ningdo 7 mungdo pati rapdo nambat 5 lang dinggrin salang rapdo zuphpong shata 12 nhtoi 26 ya shani Mangshi ko hpo lai wa sai.
Mungdo pati rapdo mu madu, Shuili mungdan ahkyak majen je hpaga yumga chyam shara muhtam rapdo mu madu, gonhkang rapdo mu madu Wang Gyin Hkyang zuphpong aju jum u ai.
Dinggrin salang rapdo zuphpong hta 《Mungdo pati rapdo ningdo 7 nambat 2 lang hkumra zuphpong mungga》, 《2017 ning mungdo asuya muhtam mungga》, 《Mungdo mungchying sha gasa zuphpong gaba dinggrin salang rapdo zuphpong muhtam mungga》, 《Mungdo mung masa bongban rapdo muhtam mungga》 hte 《Sakhkung mungdo 2016 ning pati go maden muhtam laksan mungga》 re ka hpang hkrat wa ai sat lawat ni tang shon shana dan ai hpe madat mara la ma ai hta lai nna, 《Sakhkung mungdo 2016 ning mung masha sutgan hte hpong shingra rot jat yo shada galo shatup sat lawat hte 2017 ning mung masha sutgan hte hpong shingra rotjat yo shada (Nrip laika)mungga》, 《Sakhkung mungdo 2016 ning ginra sutgan nau son galo shatup sat lawat hte 2017 ning ginra sutgan nau son (Nrip laika) mungga》, 《Sakhkung mungdo hkaimu gahtong matsan shatong ja- hpan hta lom ai bungli galo n-gun rong ai ni hpe gaga mu gayin galo shangun na yo shada masing》 hte Sakhkung mungdo nambat langai hpung myit masin chyoi pra rung dap shalat go maden mu tang shon shana ai mu lam ni hte shong ningdo na seng ang ai mu lam ni hpe no jep dup ginrat yu rai ma ai.


text:
Malaysia mungdan du nga ai Jinghpaw wunpawng myusha langai a hkam sha ai lam
ya hte na laman malaysia mungdan na naw ku jawng nkau mi hta wan hte nat kapaw ai lam ni byin nga ai (mungkan shiga )ni hte mu chye lu nga ai.
Naw ku jawng nkau mi hta gaw an hte myen mungdan masha ni sa naw ku ku re ai naw ku jawng ni mung lawm nga ai,hpa majaw ndai hku byin ai lam gaw( News )ndai
ni hta lawm nga ai.
Rai nna an hte hta byin hkrum sha nga ai mang hkang ni gaw htam lahkawng de byin wa ai zawn re nga ai.Naw ku jawng pyi nlung gwi ai madang de du mat ai ni lawm nga ai.
Bawm kapaw na tsang ai majaw mungdan asu ya ni gaw Naw ku jawng kaba shagu balik dap ni hpe sin shagun nna makawp maga ya nga ai.Rai jang an hte myen mung dan na Refugee ni gaw Bawm kapaw lawm na mung hkrit tsang ra.Shimlam a matu sin nga ai Balik ni san jep ai lam mung hkrit tsang ra rai shoi chyum hkrum ai ni mung lawlaw rai nga ai.Yawng chye hte maren an hte refugee ni gaw mungdan a gaw da tara hta tara shang hku masat da ai lam nnga ai majaw ten ntam ai mai rim hkrum ai majaw rai nga ai.
Shaman chye ju gaw An hte jing hpaw wunpawng ni naw ku ai gin ra ni hta gaw sim sa ai ram rai nga ai.madung gaw naw ku jawng kaba ni hpe shading ai majaw re nga ma ai.
Naw ku jawng jahten ai lam ni ndai kaw yu u
Read more »


text:
slide3
2.jpg
3.jpg
4.jpg
5.jpg
9.jpg
17352174_1041013952666898_128179602406176584_n.jpg
http://kcpc-japan.com/images/slide3/17352174_1041013952666898_128179602406176584_n.jpg
17352222_1041014979333462_678254789900370585_n.jpg
http://kcpc-japan.com/images/slide3/17352222_1041014979333462_678254789900370585_n.jpg
17353301_1041013902666903_4808917531469897843_n.jpg
http://kcpc-japan.com/images/slide3/17353301_1041013902666903_4808917531469897843_n.jpg
17353479_1041012769333683_640350006734333065_n.jpg
http://kcpc-japan.com/images/slide3/17353479_1041012769333683_640350006734333065_n.jpg
17353662_1041014879333472_580767996931564196_n.jpg
http://kcpc-japan.com/images/slide3/17353662_1041014879333472_580767996931564196_n.jpg
Kachin Christian Peace Church (KCPC)a (25) ning gumhpraw jubilee saw shaga dat ai."CHYEJU DUM AI HTE SHAKAWN KUNGDAWN LET ,LAW HTAM JET WA GA"(sSh.k-89:15,Esai-54:2-3,Kol-2:7)
Chyum Liaka sharin ya na sara kaba ni.......
1.Rev.Dr.Hkalam Samsung (KBC Amun madu)
2.Rev.Chyakyi Naw Tawng(KBC Ningbaw)
Nhtoi-2017 july 16-17
Shara -Sonic City Hall,1-7-5 Sakuraki-Cho,Omiya-ku Saitama-shi,Saitama-Ken ,Japan
SHALOM!!!
Tsawra hkungga ai nuwa hpung masha ji nban yawng ngwi pyaw hkam kaja nga myit ga law. Karai Kasang lam woi ai chyeju majaw anhte a Jiwoi ji wa ni Makam hta ngang ngang kang kang anhte hpe woi awn let makam hkringhtawng hpe ginlen ya lai wa masai hpe myit dum ra nga ga ai law. Jiwa ni a sadi dung, maju jung ai makam masha a majaw dai ni anhte Karai Kasan a shaman chyeju hpe n daw n hta hkam la lu nga ga ai. Makam a kawa Abraham gaw Karai Kasang a matsun ai ga hpe sadi dung ai makam hte hkan nang hkan sa lai wa sai;
" Abraham gaw sali wunli hkam la lu na ra ai mung de pru hkawm wa na lam shaga la ai hkrum yang, gade sa wa ai shi nchye ti mung, kam sham ai hte madat mara nna pru hkawm wa ai " ( Hebre 11:8 ).
Anhte a Jiwoi Jiwa ni a sadi dung ai Makam hkringhtawng hpe n gawn n sawn n galaw kau ai sha, anhte a hpang nga hpang pra kashu kasha ni hpe kasi ningli tai, matut ginlen ya lu na matu Kam Sham ai nuwa ni, anhte langai hkrai a lit nan rai nga ai ngu n'gun jaw dat nngai law.
Dumhpya Hka Ra
Tsawra hkungga ai,
nu wa hpung masha yawng hpang de, hpawt ni galaw na Ma ni a hkalup hkam lamang hte seng nna bai kahtap shana dat ai law. Hpawt ni lamu loi mung, marang loi htu na lam chye lu ai rai tim laja lana marang kaba nhtu ai majaw hkalup hkam lamang hpe ndau shana da sai hte maren hpawt ni galaw sa wa na hku re ai law. Kanu kawa ni hpe kahtap nna htet shana mayu ai hta, Jawng (Umbrella) n malap ai sha la sa wa na hte ma ni a matu lu sha mung hkyen lajang sa wa ga law. Matut nna, ma ni hpun palawng galai na matu mawga ginsum hpe gaw nawku hpung kaw nna dang di ai made lajang da na ga ai, tim nu wa ni a dum nta kaw lu da ai nga yang mung la sa wa na hpe lajin dat ai law. Japawt 7:00am tup kaw Bus pru na re majaw, Takadanobaba na Malihka lu sha seng shawng kaw, ma ni hte kanu kawa ni yawng 6:30 am tup hta du sa wa lu hkra shakut ya na hpe hkungga let saw lajin dat ai law.
****Hpungtau ni hte aten lu jaw ai Komiti myit su ni yawng mung n hprai ai sa du shang lawm shajang ga law.
Dumhpya Hka Ra
Chyeju wunli hte hpring ai shani rai nga ai law.
" Ywhowa gaw mai kaja nga ai: ru tsang ai aten hta e makawp maga shara, shi rai nga ai: shi hta
shing byi ai ai ni hpe shi matsing nga ai"(Nahum-1:7).
Shinggyimasha ni a matsing lu ai atsam gaw, shadawn shadang nga ai. Asak kaba mat wa jang
matsing lu ai atsam ni yawm mat wa sai.nkau mi gaw, ana ahkya lama ma a majaw,naw kaji nga ai
aten kaw na pyi, malap mali rai,matsing ai baw ning ra mat ai ni mung nga ai.
Rai timung,anhte a matu kabu hpa kaba gaw,Karai kasang anhte hpe galoi mung n malap ai,
matsing nga ai, ngu ai mungga re.grau nna gaw,ru tsang ai aten,jam jau hkrum ai aten hta,anhte a
makawp maga shara hte, shi hta shingbyi nga ai ni hpe Karai Kasang gaw matsing nga ai, ngu ai mungga ga sadi nan anhte a matu n-gun rai nga ai.
Dai majaw, an nau ni mung, Nang karai kasang hpe chye ai,matsing ai, ngu ai hta, karai kasang anhte hpe galoi mung nmalap ai,matsing nga ai, ngu ai makam gaw, anhte a matu ngang kang dik ai hte shim lum lam kaba nan rai nga ai law.
Yawng hpe karai wa shaman ya u ga .
Rev.Marip Awng Li
SHALOM!!!
Tsawra hkungga ai nu wa hpung masha ja nban yawng ngwi pyaw nga myit ga law. Aten shagu Karai Kasang a bau sin makawp maga ai chyeju npu hta nga pra lu nga ga ai hpe myit dum nga ga ai kun? Karai Kasang gaw anhte hpe mau hpa chyeju ni nhpaw n-ya jaw ya nga ai, anhte gaw Karai Kasang hpe hpa n htang jaw na ga ai kun? Mungga hta myihtoi Mihka tsun shadum da ai gaw;
“Masha wa e, mai kaja ai lam, shi nang hpe madun dan nit dai: ding hpring ai lam, tsawra matsan dum ai lam hte, na a Karai Kasang man e myit nem let hkan hkawm na lam hta kaga, Yehowa gaw nang hpe hpa hpyi a ta?” ( Mihka 6:8)
Mungga hta Karai Kasang anhte kaw na ra sharawng ai lam gaw hpa rai nga ai, ngu ai hpe myit dum let hkan nang hkan sa nna Karai Kasang a awng sharawng ai ni tai let sak hkrung hkawm sa ra nga ga ai law. Nuwa ni yawng a ntsa Karai Kasang a bau sin makawp maga ai chyeju gaw tut nawng e anga nga u ga ngu kyu hpyi dat nngai law.
Dumhpya Hka Ra
SHALOM !!!!
Tsawra hkungga ai nu wa hpung masha ji nban yawng ngwi pyaw nga myit ga law. Shinggyim masha shagu hpe Karai Kasang gaw nbung ai shaman chyeju jaw da ai zawn, nbung ai machye machyang hpe mung jaw da nga ai. Langai hte langai a machye machyang chyeju nbung nga ai hte maren, langai hte langai a chye chyang ai lam hpe hkungga la ra hkat ai lam gaw grai ahkyak nga mali ai. Kalang lang shinggyim masha gaw tinang a chye chyang ai lam hta gum rawng gum tawng ai myit rawng chye nga ai. Mungga hta tsun shadum da ai gaw;
“Gumrawng gumtawng yang, kaya kahpa pru; Myit shagrit ai ni, hpaji byeng-ya lu.” ( Ga Shagawp 11:2 )
Mungga hta tsun da ai hte maren, gumrawng gumtawng ai myit gaw anhte hpe n dum shami hkrat sum lam de du shangun nga ai rai nna, shagrit shanyem ai lam gaw machye machyang hpe grau jat shangun nga ai hpe myit dum n-gun la nna jawm shakut sa wa ga ngu n-gun jaw dat nngai law.
Dumhpya Hka Ra


text:
Man Maw Robert IDP kaw nga ai Lahpai Zau Ding gaw September (8) ya shana guide sa ai ten nhtu hte kahtam sat da hkrum ai lam na chye lu ai.
Lahpai Zau Ding tsang (9) jawng ma gaw shana guide sa ai aten jawng nlung ai shinggan na manang ni cycle hte htaw woi mat wa nna Gaw Ya Hka nawng makau kaw ga law hkat wa ai hpang nhtu hte kahtam sat kau hkrum ai re, Zau Ding a moi mang hpe cycle hte bai htaw wa na (နာရီစင္) makau kaw cycle hte hpawn, sai hkrai hkrai rai jahkrat da ai lam Robert IDP dabang up Sara Tang Gun tsun ai.
Lahpai Zau ding gaw shawng de mung manang ni hte jahkring hkring ga shawng shai hkat nna gali ga law hkat ai lam law law byin lai wa sai re nga nna mung Buga masha ni tsun ai.
Asak si sum mat sai Lahpai Zau Ding hpe sa htaw mat wa ai manang marai (6) gaw balik ni du wa yang hprawng mat ai raitim balik ni bai lu rim la nna Man Maw balik rung kaw san jep nga dingyang re, Lahpai Zau Ding a moi mang hpe September(9) ya shani makoi mayang na re lam hpe mung chye lu ai.


text:
Feb 3, 2013 (Laban)
Aten : 5:00 - 9:00 P.M
Trinity Hotel, DFW, Texas, USA.
Texas kaw (53) Lang na Rawt Malan Poi Galaw
Dallas/Fort Worth, Texas, USA hta shanu shingbyi nga ai Chyurum Jinghpaw Wunpawng Myu Sha ni kawn (53) Lang na Rawt Malan Poi hpe wu wu di di kabu gara galaw la lu ai lam shiga na lu ai. Poi lamang hta KIO Tingnyang Up Ningbaw Kaba Zawng Hra a "Rawt Malan Mungga" hpe n-gun mi alu madat hti hkam la lu ai hta n'ga KIO/KIA Ginjaw Magam gun Dukaba Nbang Bum Sin Wa kawn Phone hte laksan shatsam n-gun jaw mungga kadun tsun shana shagrau shanglawm wa ai lam hpe mung na lu ai. San Francisco, California, USA kaw nna laksan du sa ai Duwa Howa Ja La kawn KIO/KIA atik labau hte daini na anhte Jinghpaw Wunpawng Sha ni hta byin hkrum hkra taw nga ai Mungmasa lam yan ni hte seng nna tsun sanglang lai wa sai lam mung na lu ai. Lamang hta du sa ai shawa masha ji nban yawng lata gindun let Myu hte Mungdan a matu aja awa akyu jawm hpyi la lu sai. Myu sha myit sharawt "Yu-ngwi Pinra", hpyen yen tsin-yam "Gamung Naura" madun ai lam hte Htunghking manau ka manawt ai hte "53 Lang na Rawt Malan Ninghtoi " Poi lamang hpe shagrau sha-a myit n-gun awai la let kabu gara galaw la lu sai. Poi lamang hta laga Myu Bawsang (Hkang, Kayin) ni mung sa du let shawa masha yawng 300 tup shanglawm ai lam mung poi shabyin shatai committee kawn na chye lu ai.


text:
skip to main |
skip to sidebar
Manau matut (Daw I )
Myit
rum manang ni, “Manu” ngu ai M laika matut 1 hpe bai shagun dat ai yaw.
M ni gaw, ritkawp tara loi pa n lang ma ai. Bumrebum hte Lungrawk Kawng
lapran e nga ai anhte hpang de na Hkindukawng de February 5,6,7,8 du
hkra, 80MM, 120 MM hte naw gap nga ma ai lam chye lu ai; bai, Gumra rem
ai Lagyawk pa de mung, Myutsaw Brang ni hka shin ai mu shagu Bumrebum
kaw na Slaiba hte shingte bun bun rai nga ma ai lam chye lu ai. Sadung
de helicopter du shagu, mungmasha ni hpe porter shaga nna, arai jahkrat
shangun ai, hpai shangun ai adip arip bungli ni galaw shangun nga ai.
Porter shaga yang n sa hkraw ai ni hpe Miwa Yuan 50 shawa ai lam ni
galaw nga ma ai lam LZ T.V kaw shapoi ai hpe na chye lu ai.
JIC


text:
KIO/KIA Ningbaw Ningla Ni Hpang De,
Hkakaburazi a kraw madai nsen hpe hpaw madun dat ai.
Jan. 31 shani na RFA Jinghpaw Nsen hpe madat hkrup nna, Wunpawng Mungdan Shanglawt Hpung (KIO/KIA) gaw du wa na Feb 5 hta ang ai 50 ning Rawt Malan Nhtoi hpe Mai Ja Yang e “Sinpraw Wundan Manau Poi” hte rau galaw na lam lawm pru wa ai majaw, grai mau let, myit n pyaw nga n’ngai.
Shanglawt ningbaw ningla ni hpa rai, amyu sha law law e kam hpa n lu ai zawn rai lai wa saga ta? Gap hkat jahkring ngut ai shingjawng shinglaw rai, myu ga de wutdek nta gap, mawdaw kaja mari jawn, lamu ga dinghput htingra n sharam ai mari mahkawng shaja, re ai gaw, shanglawt ningbaw ningla ni, lahta tsang magam gun ni, hte dai ni hte ni kahtep ai masha ni, jinghku jing-yu ni rai nga ai le. Hpun maling hkan, ja maw ni hkan mung, Shanglawt lahta tsang masha ni sha, ahkaw ahkang garan sha lawm lu nna, kaji kajaw re ai ni gaw, grau grau matsan panglai de hkrat shang wa ai lam ni byin lai wa sai le. Dai majaw, “ndai ni gaw teng sha wa, amyu mungdan hpe tsawra ai ni re i?” ngu ai ga san gaw amyu sha ni law law a kraw hta ung ang shagun lai wa sai hpe ningdang shara n nga ai. Dai majaw, shanglawt salang ni gaw, “privileged people” ahkaw ahkang a madu ni zawn, amyu sha ni a man e byin lai wa sai. Dai ni mung, Myen a BGF hpe ningdang nna, ya na zawn baw ja nga ai majaw, shanglawt hpe n-gun jaw ai ni mung law law bai nga wa sai. Raitim, matut manoi myit dum na lam gaw, anhte bandung hpe, ndai lam langai hte sha sa nna du lu na n re, hpe mung dum let, “myi sha latsa shatut, zai ladat ninggawn shaprut” let, amyu sha ni a shawng lam gam maka hpe gawgap sa wa ra mali ai. Ndai lam hte seng nna, shawng lang na nye a “Wunpawng Sha ni Pyaw Gumlawt na Ten Du Sani?” ngu ai laika a jahtum daw de ka bang da n’ngai. Bai tam hti lu nga ai.
Nye a ningmu hku gaw, Rawt Malan Poi hpe pyaw ai Manau poi hte n-galaw shangun mayu ai. Dai poi hta, sa lawm ai ni yawng a myit masin hta, roi rip dip up, sai chyup hkrum ai prat hpe myit n dik ai, ka-un ai, myit masin ni jasu ya ai poi hku mahtang rai ra nga ai. “Rawt malan” ngu ai ga nan pyaw ai poi n rai nga ai. Rawt nna malan ai, anhte a tsin-yam amyu myu: oppression, infliction, injustice, exploitation, suffering” amyu hpe myit n dik n kam hkam nna, dai zawn byin shangun ai rudi “root” hpe gumlang shakut ai “struggle” hpe matut ninggun ban ai poi she rai nga mali ai. Dai majaw, mai byin ai rai yang, ndai lam hpe lit nga ai salang ni sung sung myit yu ya na lajin n’ngai.
Ngai, amyu hte mungdan hpe tsawra myit kap, n-gaw n ja nga n’ngai. Raitim, amyu mungdan a matu ngai hpa garai n-galaw lu shi n ngai. Sinat laknak hpai nna Shanglawt dap de n shang tim, “bawnu marai shapraw, zai ladat ningnan shaw, myit masa ningmu lam waw” ai shara hta gaw, shang lawm gunhpai lu na shakut nga n’ngai. Maigan mungdan e, simsa ai shara ni nga ai. Raitim, anhte a dinghput htingra, sun hkauna, lamu ga, namsi namsaw ni hpe myit mangoi, n ja n hpra, sindun nga n’ngai.
Rawt malan poi kaw, Manau n nau ai majaw, akyu n yawm na re. Manau nau ai majaw, mahtang anhte akyu yawm na re. Wunpawng sha ni gaw, poi galaw, n dum n dam ka manawt, pyaw gumlawt na ten garai n du nga mali ai.. Chyeju hte Manau n nau saga law! Yawn madai n-sen mahtang shapraw ga law..
Hkakaburazi a kraw madai nsen hpe hpaw madun dat ai.
Jan. 31 shani na RFA Jinghpaw Nsen hpe madat hkrup nna, Wunpawng Mungdan Shanglawt Hpung (KIO/KIA) gaw du wa na Feb 5 hta ang ai 50 ning Rawt Malan Nhtoi hpe Mai Ja Yang e “Sinpraw Wundan Manau Poi” hte rau galaw na lam lawm pru wa ai majaw, grai mau let, myit n pyaw nga n’ngai.
Hpa rai, ndai daram sadi maja, hkyen lajang ra ai aten hta, Manau nau na da i? Anhte a poi shagu, ladu lanan du shagu, Manau nau nna poi galaw ai, pyaw manawt nna poi galaw ai gaw, shut nga mali ai. Dai ni na zawn, mabyin masa lam ni chyat magang wa nga ai sat lawat kata, aten maka hta, hpa rai Manau nau na? Hpa rai ka manawt na? Ningre ai lam ni a majaw, “Wunpawng Sha ni Pyaw Gumlawt na ten Du Sani?” ngu ai sumrai hpe lai wa sai kade nna ai aten hta Kachinnews kaw ningmu mara dat sai rai li ai. Dik shale, Manau n nau yang, poi n byin na re, nga jang mung, Manau gaw, anhte a yawn madai ai nsen, anhte amyu sha ni a awmdawm hpe marit ai nsen hpe shapraw ai hku nau ra na ga ai. Anhte a “lamentation” hpe shapraw ai nsen hku, nau ra na ga ai. Korea ni a 'Mijung Theology' hta, ‘mask dance’ ngu ai hpe shanhte a “n hkam sharang lu ai tsin-yam hpe shapraw ai hku” mung ka manawt lang ma ai lam mu lu ai. Dai ni anhte amyu ni, ndai daw de, hpa galaw tim, Manau nau, na sha myit dum ai zawn rai wa nga ga ai. Aten masa sat lawat maka hta hkan nna, galaw sa wa ra na ga ai. Wunpawng sha ni gaw, pyaw na ten n du shi ai. Hpa rai pyaw gumlawt, ka manawt, chyaru tsa lu, kyang lailen jahten, gumhpraw arang shama..na ga ta? Anhte amu madung gaw hpa rai nga mali ga ta? Dai ni anhte a ningmu hpe hkrang shapraw woi sa wa ai hta, law law a matu hkap la mai ai masa hpe lata lu na grai ahkyak nga mali ai. Ga shadawn hku mabyin nkau mi hpe yu ga.
Shanglawt ningbaw ningla ni hpa rai, amyu sha law law e kam hpa n lu ai zawn rai lai wa saga ta? Gap hkat jahkring ngut ai shingjawng shinglaw rai, myu ga de wutdek nta gap, mawdaw kaja mari jawn, lamu ga dinghput htingra n sharam ai mari mahkawng shaja, re ai gaw, shanglawt ningbaw ningla ni, lahta tsang magam gun ni, hte dai ni hte ni kahtep ai masha ni, jinghku jing-yu ni rai nga ai le. Hpun maling hkan, ja maw ni hkan mung, Shanglawt lahta tsang masha ni sha, ahkaw ahkang garan sha lawm lu nna, kaji kajaw re ai ni gaw, grau grau matsan panglai de hkrat shang wa ai lam ni byin lai wa sai le. Dai majaw, “ndai ni gaw teng sha wa, amyu mungdan hpe tsawra ai ni re i?” ngu ai ga san gaw amyu sha ni law law a kraw hta ung ang shagun lai wa sai hpe ningdang shara n nga ai. Dai majaw, shanglawt salang ni gaw, “privileged people” ahkaw ahkang a madu ni zawn, amyu sha ni a man e byin lai wa sai. Dai ni mung, Myen a BGF hpe ningdang nna, ya na zawn baw ja nga ai majaw, shanglawt hpe n-gun jaw ai ni mung law law bai nga wa sai. Raitim, matut manoi myit dum na lam gaw, anhte bandung hpe, ndai lam langai hte sha sa nna du lu na n re, hpe mung dum let, “myi sha latsa shatut, zai ladat ninggawn shaprut” let, amyu sha ni a shawng lam gam maka hpe gawgap sa wa ra mali ai. Ndai lam hte seng nna, shawng lang na nye a “Wunpawng Sha ni Pyaw Gumlawt na Ten Du Sani?” ngu ai laika a jahtum daw de ka bang da n’ngai. Bai tam hti lu nga ai.
Nye a ningmu hku gaw, Rawt Malan Poi hpe pyaw ai Manau poi hte n-galaw shangun mayu ai. Dai poi hta, sa lawm ai ni yawng a myit masin hta, roi rip dip up, sai chyup hkrum ai prat hpe myit n dik ai, ka-un ai, myit masin ni jasu ya ai poi hku mahtang rai ra nga ai. “Rawt malan” ngu ai ga nan pyaw ai poi n rai nga ai. Rawt nna malan ai, anhte a tsin-yam amyu myu: oppression, infliction, injustice, exploitation, suffering” amyu hpe myit n dik n kam hkam nna, dai zawn byin shangun ai rudi “root” hpe gumlang shakut ai “struggle” hpe matut ninggun ban ai poi she rai nga mali ai. Dai majaw, mai byin ai rai yang, ndai lam hpe lit nga ai salang ni sung sung myit yu ya na lajin n’ngai.
Ngai, amyu hte mungdan hpe tsawra myit kap, n-gaw n ja nga n’ngai. Raitim, amyu mungdan a matu ngai hpa garai n-galaw lu shi n ngai. Sinat laknak hpai nna Shanglawt dap de n shang tim, “bawnu marai shapraw, zai ladat ningnan shaw, myit masa ningmu lam waw” ai shara hta gaw, shang lawm gunhpai lu na shakut nga n’ngai. Maigan mungdan e, simsa ai shara ni nga ai. Raitim, anhte a dinghput htingra, sun hkauna, lamu ga, namsi namsaw ni hpe myit mangoi, n ja n hpra, sindun nga n’ngai.
Rawt malan poi kaw, Manau n nau ai majaw, akyu n yawm na re. Manau nau ai majaw, mahtang anhte akyu yawm na re. Wunpawng sha ni gaw, poi galaw, n dum n dam ka manawt, pyaw gumlawt na ten garai n du nga mali ai.. Chyeju hte Manau n nau saga law! Yawn madai n-sen mahtang shapraw ga law..
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
-
Nam Shan Lapu Pu Noi Mayu? Hkrum ai Zawn Rai Wa Sai Kun?
Myen hpyendap gaw shanhte maja woi galaw ai npawt nhpang gaw da ai mungdan tara ni hpe May shata hta mung shawa a madi shadaw hkam la ai lam galaw na matu ndau nga sai. Madi shadaw shagrin hkam la ai lam pi n lu galaw ai laman nan 2010 ning hta ra lata shingjawng poi galaw na lam shana wa sai. Ndai lam hpe madi madun let mung masa ningbaw ni gaw mung masha kaw nna npawt nhpang gaw da ai mungdan tara hpe madi shadaw ai mi raitim, n madi shadaw ai mi raitim, SPDC gaw myi di chyip shagrin galaw sa wa woi na re hpe asan sha mu lu nga masai. UN a dat kasa Ibrahim Gambari hkrumzup bawng ban ai lam hpe kade shakut yu tim, SPDC gaw shanhte a ?road map? hpe hkrang shaleng galaw sa wa nga masai. Rap ra ai lam nga hkra gram na matu Gambari (UN mungkan ting) hpaji jaw tim ning dang kau ya nga masai.
Dai hku byin ai lam ni hta, Miwa, Thai, Singapore , India hte ASEAN mungdan ni a ja a wa ninghkap ai lam nnga ai majaw madung rai nga ai. Ndai htingbu mungdan ni hpa majaw n ninghkap ai sha, SPDC hpyen asuya hte jawm ganawn hpaga galaw nga a ta ngu maram yu yang, Thai hpe yu ga, lama na Munghpawm Myen mung wa democracy lu wa yang, shanhte hta ra ai n hprang gun rai ni nlu wa na, shanhte mungdan hta grau galu? kaba wa na lam ni hpe nra ai majaw ngu nna mung mai tsun nga ai. Htingbu wa jam jau nga yang, gumhpraw law law hkoi jaw nhtawm, amyat (interest) law law la ai htingbu wa hte bung nga ma ai. Kaga hting bu mungdan asuya mi raitim, dai lachyum hte SPDC hpe ganawn nga ma ai. Dai mungdan ni a htingbu mungdan policy chye ai SPDC gaw shanhte galaw mayu ai mai galaw nga na matu mahkrun rai nga malu ai. Kade nna yang, Singapore dollar hte Myen mung gumhpraw dum hta gumhpraw mai bang wa sai lam ni, Miwa, Thai ni hpaga lam hpe jat galaw wa ai lam ni gaw Myen hpyen asuya hpe madi shadaw nga ai lam ni re hpe dum ra nga ga ai.
Anhte amyu sha ni gaw Miwa, Thai, Gala mungdan asuya ni hpaga shang galaw ai majaw bungli lu ai, ngu sawn la mai ai zawn; shanhte Myen hpyendap hpe bau lawm ai, tinang ginra hta masha wa kaw nchyang galaw sha ra ai, hkam sha lu ra ai ram anhte hta ahkyu hkam sha ai lam nnga ai ni hpe mu lu nga ai. Dai majaw, anhte buga hta Miwa ni a hpaga lam ni hpe ninghkap ra nga ga ai. Ndai Miwa hpaga la ni a majaw hkrat sum ai lam gaw hti pi ndang na ram rai nga na sai. Maga mi de anhte grai akyu hkam sha ai zaw raitim; hkrat sum ai lam, shanhte akyu hkam sha ai lam ni gaw grau law nga ai hpe mu lu ai.
Ndai zawn mungdan kaba hte htingbu ai anhte amyu sha ni a mung masa shamu shamawt ai lam ni mung moi shawng de na hte grai galai shai mat nga sai. Shawng de jarit mayan hta ndut ndang hkawm sa mai nga ai anhte amyu sha ni, dai ni nmai mat nga sai. Ndai masa lam ni byin nga ai aten hta mungbawng rapdaw (National Convention) hta shang lawm lai wa sai anhte amyu sha mung masa uhpung ni mung SPDC woi awn nga ai mung masa mawru hta gade mi nra sharawng ai raitim, gau ngwi ngwi hkan lawm nga taw sai hpe mu lu ai. Myen ni bawng ban shalawm ai, myit yu ya ai lam nnga tim, Mungbawng rapdaw a hpungdim dat zuphpawng hta anhte amyu sha ni a matu ra sharawng ai lam 19 hpe tang shawn mara da nga masai. Daw Suu Kyi a ndau laika hpe ninghkap na lam SPDC tsun ai shaloi ninghkap ai lam n galaw nga ma ai. SPDC a ndau laika 1/2008 hte 2/2008 ni hpe lakap nna, KIO kaw nna ?mung masha madi shadaw hkam la ai lam (referendum)? galaw yang SPDC galaw, hkan sa ra ai lam ni hpe mung 20/02/2008 ya shani ndau shabra nga sai. Dai lam ni gaw grai kaja ai lam ni ngu mu mada ai, raitim, BBC hta KIO dinggrin ginjaw du kaba langai a ga san, ga htai galaw lai mat wa ai gasi langai hpe bai hta nna maram yu ga nga yang, ?ndai lam hpe SPDC mung chye na ra ai, maja mi nmai ai hpe shanhte chye na re ai? ngu nna tsun lai wa sai. Maja laknak jahkrat woi ai lam galaw yang anhte amyu ni hta yak na re lam hpe anhte Jinghpaw mung masa ningbaw ni Myen hpyendap hpe shana da nna, gau ngwi ngwi Myen hpe ninghkap masu nna, nam sham lapu pu noi e mayu hkrum ai zawn galaw woi nga ai kun? ngu nna maram lu ai.
Grau nna Laiza zawn re KIO ginjaw ginra hte NDA-K ginjaw ginra ni hta Myen asuya a mung masha pru shang gawn hkang dap (immigration) magam gun ni nan sa du nna masha jahpan bang woi wa ai gaw, KIO magam gun kade nga ga ai, NDA-K magam gum kade nga ga ai ngu ai lam hpe SPDC de masha jahpan jaw hpang wa ai lam re hpe mu lu ai. Laknak n gun kade nga ai lam ni mung jaw kau ngut sai kun ngu nna pi sawn maram lu ai. Tinang madu uphkang mungdaw, mungdan (ginra) hta SPDC jaw ai je lap (white ID card) lang nna hkawm sa lu na gaw, anhte yawng shatawng shada da ai mung masa ahkaw ahkang ni re kun? Dai ni anhte kam hpa nga ai mung masa uhpung gaw anhte amyu sha ni a ahkaw ahkang hpe lu hkra woi gasat, hpyi nga ai kun? nlu tim anhte gaw hpyi yu saga ai, ngu nna labau hta ngam taw na matu sha woi galaw nga ai kun? SPDC gaw kaja wa tsawra myit rawng ai dinghku kawa nre kata hta, an nau ni a rawt galu kaba lam, ra sharawng ai lam ni nlu tim, SPDC woi awn gawgap, woi lakawn sa wa ai dum nta hta anhte amyu ni nga ra mat na hku rai nga saga ai kun?
Mung shawa ni pu noi mayu hkrum ai ?nam shan? n tai na matu;
– May shata na mung shawa a madi shadaw hkam la poi lamang hta nshang lawm ai lam galaw ga.
– Jahkrit shama nna sa bang hkrum yang, ?N’ra sharawng ai?/ ?NO? ngu nna ra lata mai sau ?vote???? hta bang sa wa ga.
– Marai kade jahkrit shama nna sa bang hkrum ai, vote pung galai ai, shamat ai, lagu ai lam ni hpe??? matsing zumhting sa wa ga.
– Brig-Gen Thein Zaw sa gawan nna GSM phone, landline phone, n gu, sau jaw ai lam ni hkam la lu??? nga sai buga hpung ni mung, asuya jaw ai made yawng lu hkra la nna, kaja wa shanhte hpe vote??? bang aten hta ?NO? kaw bang nna, jaw ai, tara ai lam maga tsap nga na ma ai ngu kam kaba let.
Mung masa hpung ni;
– May shata na mung shawa madaw lamang hta nshang lawm na.
– Shanhte dang yang/ sum yang hpa matut galaw sa wa na (strategic hpawng nan galaw na).
PS: Ding lun, htai lai, myit sawn yu ai lam nga yang she rawt jat galu kaba wa chye nga ai re majaw; kade nchye n kaw raitim mu mada ai hte mi ding lun, htai lai, myit sawn maram lu ai made hpe ka shaleng dat ai rai. Kaja ai hte mi la, n kaja ai hpe kau, shada hpaji jaw, ning mu galai yu ga. Tinang dai ni lu, dai ni sha na sha tam bram sha nga yang gaw nmai sai, ahkayk ai aten hta shamu ra ai, shaga ra ai, dai nrai yang tinang dum nta wa masha chyasam ni madu sha wa nga sai law, maigan du hpu nau ni e.
Ndai laika ngau gaw Malihkrang a mung masa ningmu sha re.
November 25, 2011 / KNET / 0
Categories: Ningmu, Uncategorized
Amyu Sha Mying Hpe Kaning Ngu Na? Anhte Amyusha Ni a Laili Laika Madang Tsaw Wa Rawt Wa Ra Nga Saga Ai
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
时间:2017-01-09 17:59:09 来源:德宏团结报
Shata 12 nhtoi 23 ya jahpot, Miwa mung suthpom pati Yinnan mungdo gaba nambat 10 lang gasa zuphpong gaba myit ngui myit pyo ai hte zuphpong masing myu lam magup shangut kau lu sai majo, Yinnan Haigin zuphpong htingnu ko ong dang ai hte hpong ngut kau sai.
Chin Hau hpong ngut zuphpong gaba aju jum u ai.
Ginjo ganbu gonhkang rung dap jep shadut woion hpung ni zuphpong ko sa matsun madun du ma ai.
Hpong ngut zuphpong gaba hta du ra ai gasa ni go marai 728 rai yang, nan nan sa du ai go marai 716 rai nna, do masat ton ai hte bung htuk nga ai.
Zuphpong gaba ko ta ladon ladat lang nna, 《Miwa mung sut- hpom pati Yinnan mungdo gaba nambat 10 lang gasa zuphpong gaba hta Miwa mung suthpom pati Yinnan mungdo gaba ningdo 9 salang rapdo zuphpong mungga hte seng ai ga makyit》 hpe jom myithkrum da masai. Bai nna 《Miwa mung sthpom pati Yinnan mungdo gaba nambat 10 lang gasa zuphpong gaba hta mungdo gaba tara jep rapdo salang zuphpong muhtam mungga hte seng ai ga makyit》 hpe mung jom myit hkrum da masai.
Zuphpong gaba go nguipyo shingkang dik ai 《Mungkan ma- hkon mangui》 hta shangut kau sai.
Mungdo gaba nambat 10 lang pati gasa zuphpong hta so shaga ai masha ni hte alak rai so shaga ai masha ni hpong ngut zuphpong hta sa lom ma ai.


text:
Jinghpaw Mung daw kata Myikyina Manmaw lam lapran matut manoi gasat hkat nga ai gaw dai ni rai yang bat mi rai sai, Manmaw Laiza lam mung pat tawn ai majaw Laiza du nga ai gun rai htaw mawdaw nkau gaw ya du hkra Laiza kaw wa chyat rawng nga ai lam na chye lu ai. Manmaw lam Dawhpum Yang Lawu Wuhtang yang hte Loi Jaw kadawng shara ni hta shani shagu KIA myu tsaw dap ni hte myen asuya dap ni gasat hkat nga ai lam, dai ni January (3) ya shani hta mung matut manoi gasat hkat nga ma ai lam na chye lu ai. Myen asuya dap ni gaw Jinghpaw mung de lani hte lani hpyen n-gun grau grau she htu lung wa nga ai lam na chye lu ai. January praw kaw nna (15) ya laman Laiza hpe lu zing madu la hkra nga shiga ni mung Jinghpaw Mung kata grai mawng nga ai lam, dai majaw Laiza mung masha ni mung ya yang grai tsang nga ma ai lam na chye lu ai. Bai Sama Bum maga de mung dai ni myen hpyen hpung langai htu lung wa ai lam na chye lu ai. Myimyina Manmaw lam Gangdau Yang makau kaw mung dai ni January (3) ya shani hta myen asuya hpyen hpung langai hte tinang KIA myu tsaw dap ni laja lana gasat hkat lai wa sai lam na chye lu ai. Dai myen hpyen hpung gaw ya yang Namsan Yang maga man yawng nga ai lam na chye lu ai.
GANDAU YANG MAKAU KAW GAP
Jinghpaw Mung daw kata Myikyina Manmaw lam lapran matut manoi gasat hkat nga ai gaw dai ni rai yang bat mi rai sai, Manmaw Laiza lam mung pat tawn ai majaw Laiza du nga ai gun rai htaw mawdaw nkau gaw ya du hkra Laiza kaw wa chyat rawng nga ai lam na chye lu ai. Manmaw lam Dawhpum Yang Lawu Wuhtang yang hte Loi Jaw kadawng shara ni hta shani shagu KIA myu tsaw dap ni hte myen asuya dap ni gasat hkat nga ai lam, dai ni January (3) ya shani hta mung matut manoi gasat hkat nga ma ai lam na chye lu ai. Myen asuya dap ni gaw Jinghpaw mung de lani hte lani hpyen n-gun grau grau she htu lung wa nga ai lam na chye lu ai. January praw kaw nna (15) ya laman Laiza hpe lu zing madu la hkra nga shiga ni mung Jinghpaw Mung kata grai mawng nga ai lam, dai majaw Laiza mung masha ni mung ya yang grai tsang nga ma ai lam na chye lu ai. Bai Sama Bum maga de mung dai ni myen hpyen hpung langai htu lung wa ai lam na chye lu ai. Myimyina Manmaw lam Gangdau Yang makau kaw mung dai ni January (3) ya shani hta myen asuya hpyen hpung langai hte tinang KIA myu tsaw dap ni laja lana gasat hkat lai wa sai lam na chye lu ai. Dai myen hpyen hpung gaw ya yang Namsan Yang maga man yawng nga ai lam na chye lu ai.
Labels: Jinghpaw Mung Shiga
2 comments:
- hkunman said...
-
KIA/KIO, Myutsaw share shagan ni hpe GOD, bawsin nga u ga,Myen SATAN hpe sat shamyit Aung padang dip lu mu ga, Kyuhpyi jahtau nga n-ngai, KIA/KIO, Myutsaw share shagan ni e, Kraw kata kaw na GOD, hpe marawn jahtaw n-na gap tiktik di mu.
- January 4, 2012 at 5:52 AM
- Jatawng Naw said...
-
Tsaw ra ai Shapawng Yawng myu sha/tsaw ni e.. myen sa wa ni n dau ai masing lamang ni hpe anhte Shapawng yawng(KIA) hpyen hpung ni hku n na mung nhtang kasat masing jahkrat n na, anut gasat dat sa ga law. Myen ni a htim gasat hpung ni hpe hkang sim kasat ladat(control) hte hkang da n na, maga mi de hpyen man hpawl et, htim gasat sa ga. Hpyen ni myit n tau da ai shara de commando ladat hte htim gasat sa ga law.
May Myo hpyen du jawng hte hpyen Engineer jawng yan hpe shang hpra sha kau ga law. Myen hpyen ni kajawng mat mu ga. Myit mak mat mu ga. Shagri brep mat n na, hpyen masing ni shanut mat mu ga...
Karai Kasang Yehowa, KIA du salang ni hpe myit hpaji atsam, n den marai jaw ya let Shapawng Yawng JInghpaw sha ni hpe shanglawt ai de woi wa mi ga law.
- January 4, 2012 at 8:04 PM


text:
-
Ndung Yang Buga Pat Jasan Komiti Ni Pat Jasan Bungli Shang
KIA Masat (1) Dap Ba,Masat (4) Dap Dung ginra kata Ndung Yang buga pat jasan komiti ni June shata ( 20) ya hte 21 ya laman pat jasan bungli, shang ai shaloi Mile 52 hte 54 maw dabang na ဦးေမာင္စိုးယ Maran Gam, Maji Bawk Nan ni hte Lauban Lau Jawng a company kata na bungli masha marai( 7) ni hpe ka-ni lu arung arai ni hte hpawn lu rim zing la ai lam chye lu ai.
Lu Rim ai masha nkau mi hpe ri dam hkawn (5) lang hpra gayet sharin shaga n htawm marai (3) hpe seng ang ai KIO rung de ap dat sai lam, lu rim la ni hpe ning mu jahpaw hkaw tsun ngut ai hpang rim zing la lu ai arung arai ni hpe buga pat jasan Ningtau Ningbaw Sara Kaba, Salaw Sinwa Tu akyu hpyi nna wan nat jahten kau sai lam hpe chye lu ai.
Bai Ndung Yang buga pat jasan komiti ni June shata (16) ya shani kaw nna(18) ya laman Nmai hka hte Mali hka mazup lahta daw Nmai hku maga Ja Maw, Hkangde Yang, Zup ra yang, Te Wai (သဲဝိုင္း ) hte Sanit zup mare ni hta kani nanghpam hte seng ai lam ni hpe ningmu jahpaw hkaw tsun hpawng galaw la lu sai lam Mu Na Kyit Hkai Hpu-awn Hpt, Zau Naw shiga jaw la ai kawn chye lu ai.
June 25, 2015 / KNET / 0
Categories: Shiga Kadun, Uncategorized
Tags: KNET
Pawng Hpawm Pat Jasan Komiti Ni Ka-Ni Lu Sha Masha Hte Dut Sha Masha Lu Rim KIA Masat (7) Hte Masat (12) Dap Dung Ginra Hta Gasat Poi Byin
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
Myen hpyendap kaw nna KIA hpe hpyen hku masat kau sai. Ndai zawn masat hkrum nga ai aten asuya nnan kaw nna BGF hkap la na matu lapran salang ni kaw nna matut jahkrup hkrum nga sai. BGF hte seng nna matut myit mang galaw nga ai ni nga ma ai zawn, asuya nnan hte lai mat wa sai aten na zawn re masa de bai du wa lu hkra KIO salang ni shakut nga ma ai.
Asuya nnan kata hta BGF hpe hkap la ai rai yang lu na uhpung a ahkaw ahkang ni (concession) gaw, …. ni rai nga ai. Maga mi de United Nationalities Federal Council (UNFC) ngu ai Federal hpyendap byin na matu lagaw lahkam mi bang da nna Myen hpe mung masa shamu dan nga ma ai. Ndai wam wam dam dam naw re mung masa ladaw hta KIO/KIA uhpung hpe kaga amyu bawsang ni gaw tsep kawp kam nna ganawn na ma ai kun?
N tsun yang n mai, n jahta yang n ngut, n jahtuk la lawm yang sum machyi mat wa chye ai Shanglawt a masa lam hpe dan dan leng leng bai mu mada maram lu ai hte maren, shawa yawng chye gring ai lam ni hpe shana sanglang dat lu ai.
1994 ning gap hkat jahkring simsa lam la ngut ai hpang, KIO a ninggawn masa lam ni gaw simsa lam hten sharun na hpe makawp maga ai zawn, maga mi de dai hpe makawp maga lai mat wa nna tinang lamu ga, mung masa hte ahkaw ahkang ni hkrat sum lai mat ai lang hte lang rai mat wa sai. Ga shadawn: Hpakant gaiwang tat kau ai, Magrau grang ai Mahka La Seng hpe Myen ni rim sat kau ai, KIA hpyenla ni law law Sam mung, Siza Pa kaw sat katut ai, Mungdan Rapdaw (NC) hta lung nna 2008 ning na Myen hpyendap a Gawda ai Mungdan Tara hpe madi shadaw lawm ai raitim, 2010 ning ra lata poi hta tinang a pati ra lata shingjawng ahkaw ahkang n lu ai, jarit sin hpyendap (BGF) de gale na matu matsun katut ai, nam rawng hpyen hpung ngu nna masat kau ai lam ni gaw sakse sakgan nan rai nga sai.
Gap hkat hkring sa ladaw na rawt galu kaba hkra galaw la ai lam ni gaw: myi hte mu mada mai ai- dum nta kaja, n jawn ga ai motor (Myen mung hta hpa majaw masha yawng motor lu jawn yak ai matu mara myit yu ga), n lang ga ai mobile phone (Myen mung hta hpa majaw ma kaji ni du hkra phone n lu lang ai a matu mara myit yu ga) ni lu lang wa lu ai lam ni gaw rawt jat wa nga sai. Dai gaw grin nga lu ai arung arai ni n rai nga ai. Tinang amyu sha ni a shinggyim myit jasat yawm wa ai (morale/ethical), Shanglawt ningbaw nkau mi hta ndai grup yin a mabyin, ganawn nga ai Myen amyu hpyendu hpyenla ni a lai kyang ni (corruptions) kap la ai, ramma ni tsa lam madang 90% gaw kani, nang hpam malu masha hta hkrat sum mat ai, lam galaw masu nna hpun shaw/ ja htu la ai ni gaw anhte amyu ni jaw kau ai arang ngu kau sana kun? Ndai lam ni matut shaleng yang tsun n dang hkra rai. Tinang a asak prat hta ndai mung masa rawt malan lam hpe lai di kau da nhtawm, hpang na kashu kasha ni a htawm hpang lam gaw, kara hku shingran mu ya nga ma ai kun? Ra lata poi shang ai shaloi na party langai gaw, yaw shatawng shada ai bandung nga ra ai zawn, htawm hpang na anhte amyu sha ni a matu yaw shada da ya ai bandung (manifestos) asan sha jahkrat da sa wa yang she, mung shawa gaw kam hpa grin ai Shanglawt uhpung hku hkap la nga na re. Dai rai yang she moi mare na twi dinggai, majan sinat nsen ngoi yang, nye shu ni dang u ga law nga nna, nta kaw nna akyu hpyi ya ai a-ra (wishes/will) ni matut lu nga na rai.
2001 ning hta Ningbaw Kaba Malizup Zau Mai gaw Jinghpaw Wunpawng mung shawa a lawt lu lam hte shim lam a matu asan apra re ai bandung hte n woi awn ai majaw, daru magam zing woi lai wa sai, Du Kaba Nban La, Lasang Awng Wa, KNO Ningbaw Bawmwang Laraw hte malawm ni gaw shawa a mandate hpe tup hkrak shagrin sa wa lu hkra galaw sa wa na lit nan nga nga ai. Dai n rai yang, shada arawng sadang kashun hkat ai hku sha rai mat yang, anhte amyu ni a htawm hpang labau hta labau n tsawm nga na re. Kaja wa mung shawa a mandate hpe woi awn galaw sa wa ai rai yang chyawm gaw, nanhte woi awn galaw ai lam jaw nga myit dai ngu kabu aw law let, matut nna madi shadaw na ga ai, anhte amyu ni a bandung hpe nye prat hta n lu yang, shu mashi shu masha prat hta lu hkra mung lam magup hku matut shang lawm sa wa na ga ai.
1994-2001 ladaw laman hta ningbaw kaba Zau Mai a prat hta, KIO/KIA a mung shawa hpe woi awn ai mandate n kaja ai ngu hkam la nna, ninggawn daru ahkang aya zing ai lam ni galaw lai wa sai re majaw; ya lahkum hta dung nga sai KIO/KIA ningbaw ni gaw mung masha kaw nna ra sharawng ai mandate ni rai nga ai;
1. 2008 ning Myen Hpyendap a gawda ai tara hpe matut ninghkap ra ai. Dai gawda ai tara hta lakap nna galaw ai 2010 ra lata poi, dai ra lata poi hta lakap nna paw pru wa ai asuya nnan hpe masat masa n mai galaw ai.
2. Laiza muklung kaw galaw lai wa sai dap/shawa zuphpawg hte mungdan masha ni myit hkrum dawdan ai hte maren, Jarit Sin Hpyendap (BGF) hpe tsep kawp n hkap la na. Hkap la na matu matut shakut nga ai ningbaw ni nkau mi hpe baw nu kashin ya nna hkring sa lam jaw kau na, matut shakut ai ni hpe ja ja ahkyak la na. Hpa majaw nga yang mung shawa a mandate hpe ninghkap nga ma ai.
3. KIO/KIA hpe mying galai nna, Myen hpyendap de mahkrun amyu myu hku gale jashawn na matu galaw shakut, shang lawm nga ai lam ni hpe ja ja ahkyak la jahkring na.
Shinggyim masha re majaw, tinggyeng ra rawng ai lam, shada hpa galaw da ai chye hkat ai majaw ku-hkat, daw-hkat ra ai lam ni gaw nga na re. Shut (mayun gumhpraw/mungdan sut tinggyeng sutgan shatai la ai) shai ai lam ni hta hkawm sa shut lai wa sai wa raitim, kaja ai lam hte gashin kau mai nga ai. Dai re majaw, ahkyak ai amyu sha ni a bandung hpe gaw galoi mung lapu du manat tek jum tawn nhtawm woi-awn galaw sa wa yang, mung shawa a ara lu nga na re.
Bai nna ya KIO na ningbaw shara ni hta lit la wa nga sai (new generation) kaji pang hpyendu hpyenla ni mung, moi tinang nnan KIO/KIA hpung shang yang hkam la ai amyu sha lam (innocent objective) hpe matut tek jum nna mung shawa a matut galaw sa wa ga. Hka li lahkawng (Myen asuya nnan hte matut ai hta lit la lawm taw ai zawn zawn, Myen wa hpe ja ja ninghkap na matu United Nationalities Federal Council (UNFC) shajin lawm nga ai zawn zawn) jawm ai zawn rai nna, mung masa galaw sha ai hku rai yang, rawt malan aten hta grai sum machyi chye nga ai. Kaja wa jet ai, rap ra ai dimokresi asuya prat du wa ai shaloi chyawm gaw, hka li masum mi jawn nna mi rai rai, tinang a party dang na matu mung masa mai gasup nga ai.
Anhte amyu ni myit kaji, garen na lam n nga ai. Anhte amyu ni hta hpan wa Karai lawm nga ai gaw labau hta mu lu nga ai. Myen hpyendap laknak grai greng sai, ngu nna hkrit nga na aten mung n rai nga ai. Myen hpyendap hku nna 2010 ning kaw nna gasat nga ai DKBA hpyendap, hpyen ma n-gun 200-300 hpe pi prat dep hpyendap rai sai nga ai Myen hpyendap wa, gasat shamyit kau lu ai lam n nga nga ai. KIA hte shingdaw yang masha n-gun mala la yawm ai SSA-(N) ni hpe majan gasat hpang nga masai, shamyit kau lu sai nga ai shiga dai ni du hkra nna ai. Ndai gaw n-gun kaba amyu ni kaw nna, n-gun kaji amyu ni hpe dang manga kau na re ngu nmai sawn la ai theory jaw ai lam a sakse rai nga ai.
Ginchyum hku nna, 2010 ra lata poi a majaw, Demokresi asuya nnan byin sai, anhte amyu ni rapra ai ahkaw ahkang loi mi sha gaw lu sai, lawt sai ngu tsep kawp n mai hkap la nga ai.
Myen amyu sha shada mung matut diplu dipsha hkat nga ma ai. Karen, Sam mung de majan grau baw nga ma ai. Rim sharen da hkrum ai Myen mung masa la ni matut bawng dung hkrum nga ma ai. Asuya a lahkum nnan (union ministerial/cabinet level) ni hta anhte amyu bawsang ni n lawm nga ai, lakung lakap/ shangun hkraw shan-tau waw masha ni anhte amyu ni kaw nna san tawn nga masai. Grau grau yak na, shada hka bra na kum la ni anhte a shawng lam de nga nga ai re majaw, atsawm myit dinglik yu nna mung shawa a mandate ni hpe, anhte kam hpa ai KIO/KIA ningbaw ni gaw matut lam woi ra na re ngu, mung shawa kaji kaba de byin nga ai masa hta lakap nna ningmu garan gachyan dat ai.
Yawng hpe hkungga let,
Malihkrang
Asuya nnan kata hta BGF hpe hkap la ai rai yang lu na uhpung a ahkaw ahkang ni (concession) gaw, …. ni rai nga ai. Maga mi de United Nationalities Federal Council (UNFC) ngu ai Federal hpyendap byin na matu lagaw lahkam mi bang da nna Myen hpe mung masa shamu dan nga ma ai. Ndai wam wam dam dam naw re mung masa ladaw hta KIO/KIA uhpung hpe kaga amyu bawsang ni gaw tsep kawp kam nna ganawn na ma ai kun?
N tsun yang n mai, n jahta yang n ngut, n jahtuk la lawm yang sum machyi mat wa chye ai Shanglawt a masa lam hpe dan dan leng leng bai mu mada maram lu ai hte maren, shawa yawng chye gring ai lam ni hpe shana sanglang dat lu ai.
1994 ning gap hkat jahkring simsa lam la ngut ai hpang, KIO a ninggawn masa lam ni gaw simsa lam hten sharun na hpe makawp maga ai zawn, maga mi de dai hpe makawp maga lai mat wa nna tinang lamu ga, mung masa hte ahkaw ahkang ni hkrat sum lai mat ai lang hte lang rai mat wa sai. Ga shadawn: Hpakant gaiwang tat kau ai, Magrau grang ai Mahka La Seng hpe Myen ni rim sat kau ai, KIA hpyenla ni law law Sam mung, Siza Pa kaw sat katut ai, Mungdan Rapdaw (NC) hta lung nna 2008 ning na Myen hpyendap a Gawda ai Mungdan Tara hpe madi shadaw lawm ai raitim, 2010 ning ra lata poi hta tinang a pati ra lata shingjawng ahkaw ahkang n lu ai, jarit sin hpyendap (BGF) de gale na matu matsun katut ai, nam rawng hpyen hpung ngu nna masat kau ai lam ni gaw sakse sakgan nan rai nga sai.
Gap hkat hkring sa ladaw na rawt galu kaba hkra galaw la ai lam ni gaw: myi hte mu mada mai ai- dum nta kaja, n jawn ga ai motor (Myen mung hta hpa majaw masha yawng motor lu jawn yak ai matu mara myit yu ga), n lang ga ai mobile phone (Myen mung hta hpa majaw ma kaji ni du hkra phone n lu lang ai a matu mara myit yu ga) ni lu lang wa lu ai lam ni gaw rawt jat wa nga sai. Dai gaw grin nga lu ai arung arai ni n rai nga ai. Tinang amyu sha ni a shinggyim myit jasat yawm wa ai (morale/ethical), Shanglawt ningbaw nkau mi hta ndai grup yin a mabyin, ganawn nga ai Myen amyu hpyendu hpyenla ni a lai kyang ni (corruptions) kap la ai, ramma ni tsa lam madang 90% gaw kani, nang hpam malu masha hta hkrat sum mat ai, lam galaw masu nna hpun shaw/ ja htu la ai ni gaw anhte amyu ni jaw kau ai arang ngu kau sana kun? Ndai lam ni matut shaleng yang tsun n dang hkra rai. Tinang a asak prat hta ndai mung masa rawt malan lam hpe lai di kau da nhtawm, hpang na kashu kasha ni a htawm hpang lam gaw, kara hku shingran mu ya nga ma ai kun? Ra lata poi shang ai shaloi na party langai gaw, yaw shatawng shada ai bandung nga ra ai zawn, htawm hpang na anhte amyu sha ni a matu yaw shada da ya ai bandung (manifestos) asan sha jahkrat da sa wa yang she, mung shawa gaw kam hpa grin ai Shanglawt uhpung hku hkap la nga na re. Dai rai yang she moi mare na twi dinggai, majan sinat nsen ngoi yang, nye shu ni dang u ga law nga nna, nta kaw nna akyu hpyi ya ai a-ra (wishes/will) ni matut lu nga na rai.
2001 ning hta Ningbaw Kaba Malizup Zau Mai gaw Jinghpaw Wunpawng mung shawa a lawt lu lam hte shim lam a matu asan apra re ai bandung hte n woi awn ai majaw, daru magam zing woi lai wa sai, Du Kaba Nban La, Lasang Awng Wa, KNO Ningbaw Bawmwang Laraw hte malawm ni gaw shawa a mandate hpe tup hkrak shagrin sa wa lu hkra galaw sa wa na lit nan nga nga ai. Dai n rai yang, shada arawng sadang kashun hkat ai hku sha rai mat yang, anhte amyu ni a htawm hpang labau hta labau n tsawm nga na re. Kaja wa mung shawa a mandate hpe woi awn galaw sa wa ai rai yang chyawm gaw, nanhte woi awn galaw ai lam jaw nga myit dai ngu kabu aw law let, matut nna madi shadaw na ga ai, anhte amyu ni a bandung hpe nye prat hta n lu yang, shu mashi shu masha prat hta lu hkra mung lam magup hku matut shang lawm sa wa na ga ai.
1994-2001 ladaw laman hta ningbaw kaba Zau Mai a prat hta, KIO/KIA a mung shawa hpe woi awn ai mandate n kaja ai ngu hkam la nna, ninggawn daru ahkang aya zing ai lam ni galaw lai wa sai re majaw; ya lahkum hta dung nga sai KIO/KIA ningbaw ni gaw mung masha kaw nna ra sharawng ai mandate ni rai nga ai;
1. 2008 ning Myen Hpyendap a gawda ai tara hpe matut ninghkap ra ai. Dai gawda ai tara hta lakap nna galaw ai 2010 ra lata poi, dai ra lata poi hta lakap nna paw pru wa ai asuya nnan hpe masat masa n mai galaw ai.
2. Laiza muklung kaw galaw lai wa sai dap/shawa zuphpawg hte mungdan masha ni myit hkrum dawdan ai hte maren, Jarit Sin Hpyendap (BGF) hpe tsep kawp n hkap la na. Hkap la na matu matut shakut nga ai ningbaw ni nkau mi hpe baw nu kashin ya nna hkring sa lam jaw kau na, matut shakut ai ni hpe ja ja ahkyak la na. Hpa majaw nga yang mung shawa a mandate hpe ninghkap nga ma ai.
3. KIO/KIA hpe mying galai nna, Myen hpyendap de mahkrun amyu myu hku gale jashawn na matu galaw shakut, shang lawm nga ai lam ni hpe ja ja ahkyak la jahkring na.
Shinggyim masha re majaw, tinggyeng ra rawng ai lam, shada hpa galaw da ai chye hkat ai majaw ku-hkat, daw-hkat ra ai lam ni gaw nga na re. Shut (mayun gumhpraw/mungdan sut tinggyeng sutgan shatai la ai) shai ai lam ni hta hkawm sa shut lai wa sai wa raitim, kaja ai lam hte gashin kau mai nga ai. Dai re majaw, ahkyak ai amyu sha ni a bandung hpe gaw galoi mung lapu du manat tek jum tawn nhtawm woi-awn galaw sa wa yang, mung shawa a ara lu nga na re.
Bai nna ya KIO na ningbaw shara ni hta lit la wa nga sai (new generation) kaji pang hpyendu hpyenla ni mung, moi tinang nnan KIO/KIA hpung shang yang hkam la ai amyu sha lam (innocent objective) hpe matut tek jum nna mung shawa a matut galaw sa wa ga. Hka li lahkawng (Myen asuya nnan hte matut ai hta lit la lawm taw ai zawn zawn, Myen wa hpe ja ja ninghkap na matu United Nationalities Federal Council (UNFC) shajin lawm nga ai zawn zawn) jawm ai zawn rai nna, mung masa galaw sha ai hku rai yang, rawt malan aten hta grai sum machyi chye nga ai. Kaja wa jet ai, rap ra ai dimokresi asuya prat du wa ai shaloi chyawm gaw, hka li masum mi jawn nna mi rai rai, tinang a party dang na matu mung masa mai gasup nga ai.
Anhte amyu ni myit kaji, garen na lam n nga ai. Anhte amyu ni hta hpan wa Karai lawm nga ai gaw labau hta mu lu nga ai. Myen hpyendap laknak grai greng sai, ngu nna hkrit nga na aten mung n rai nga ai. Myen hpyendap hku nna 2010 ning kaw nna gasat nga ai DKBA hpyendap, hpyen ma n-gun 200-300 hpe pi prat dep hpyendap rai sai nga ai Myen hpyendap wa, gasat shamyit kau lu ai lam n nga nga ai. KIA hte shingdaw yang masha n-gun mala la yawm ai SSA-(N) ni hpe majan gasat hpang nga masai, shamyit kau lu sai nga ai shiga dai ni du hkra nna ai. Ndai gaw n-gun kaba amyu ni kaw nna, n-gun kaji amyu ni hpe dang manga kau na re ngu nmai sawn la ai theory jaw ai lam a sakse rai nga ai.
Ginchyum hku nna, 2010 ra lata poi a majaw, Demokresi asuya nnan byin sai, anhte amyu ni rapra ai ahkaw ahkang loi mi sha gaw lu sai, lawt sai ngu tsep kawp n mai hkap la nga ai.
Myen amyu sha shada mung matut diplu dipsha hkat nga ma ai. Karen, Sam mung de majan grau baw nga ma ai. Rim sharen da hkrum ai Myen mung masa la ni matut bawng dung hkrum nga ma ai. Asuya a lahkum nnan (union ministerial/cabinet level) ni hta anhte amyu bawsang ni n lawm nga ai, lakung lakap/ shangun hkraw shan-tau waw masha ni anhte amyu ni kaw nna san tawn nga masai. Grau grau yak na, shada hka bra na kum la ni anhte a shawng lam de nga nga ai re majaw, atsawm myit dinglik yu nna mung shawa a mandate ni hpe, anhte kam hpa ai KIO/KIA ningbaw ni gaw matut lam woi ra na re ngu, mung shawa kaji kaba de byin nga ai masa hta lakap nna ningmu garan gachyan dat ai.
Yawng hpe hkungga let,
Malihkrang
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
No. 2 Mungkan majan ngut nna Japan ni pru mat wa ai hpang, British ni bai shang wa ai shaloi, hpyen masa hta grau nna mungmasa hku Myen Mung shanglawt ginlam hpe bai zawzang dele hpang wa ma ai. British ni jaw ai “Home Rule” hpe la na kun? (snr) lawu ga na Myen ni hte mahtang pawng nna shanglawt la na kun?, ngu ai mung masa lam she lahkawng ntsa Kachin ni mungmasa myit shawshishap ung-ang ai aten kaba rai nga ai. British ni gaw Bogyoke Aung San hpe bum nga amyusha ni yawng Myen hte pawng nna munghpawm mungdan gawgap na matu myit hkrum mungga jaw jang, shanglawt jaw na ngu nna “Aung San – Atlee Agreement” pru wa ai. Bogyoke Aung San mung AFPFL (Anti Fascist People’s Freedom League) hku nna nshaw nshun rai taw nga ai Myen wuhpung shagu hpe ningshawng kahkin gumdin shakut shangang ngut ai hpang, bum nga amyusha ni rai nga ai Kachin, Chin, Shan…. ni hpe bai Panglong myit hkrum gasadi hte “Shanglawt” jawm pawng la na matu 1947 February (12) hta “Panglong Agreement” hpe shagrin masat masai.
“Panglong Agreement” ngut ai hpang, ndai myit hkrum lam ntsa hta mahta ai munghpawm Myen mungdan ningpawt ninghpang gawda tara Kanu laika (Constitution of the Union of Burma) hpe ka hpang wa ai. Bum nga amyusha ni hte seng nna H.N.C. Stevenson woi-awn galaw ai “May Myo Enquiry Committee” sawk sagawn lam ni mung galaw wa sai. 1948 January 4 ya hta munghpawm Myen mungdan shanglawt lu wa sai hte maren, January (10) hta “Jinghpaw mungdaw” (Kachin Sate) mung mungkan hta shangai shalat pru wa sai. Mungkan lamuga sumla hte mungkan mying jahpan hta dawk kap mat nga sai. Ndai lahta na mabyin sum-yan ni byin pru wa na ginlam hpe bai shaw yu ga.
Kachin ginra hta, British Colony uphkang bang mat wa ai shaloi, 1895 ning kaw nna “Kachin Hill-tribe Regulation” hte lang hpang mat wa sai. Lachyum gaw ndai aten hta, Kachin hpe “Kachin Hills Administration Area Part –I hte Part –II” ngu nna ginra lahkawng garan uphkang bang wa ai. Kachin Hills Administration Area Part-I ginra gaw Kachin hkrai san san nga ai shara ni rai nhtawm, Kachin Hills Administration Area Part-II ginra gaw Kachin hte Kachin n re ni (non-Kachin) chyawm pawng nga ai ginra shara ni, rai nga ai.
1947 ning February (12) Panglong gasadi myit hkrum hkat ai shaloi, Kachin ningbaw ningla ni Jinghpaw mungdaw masat ya na matu, hpyi shawn hpang dat ma ai. Ndai shaloi, Bogyoke Aung San gaw “Kachin Hills Administration Area Part-I ginra” hpe myit hkrum masat ya ai. Kachin ningbaw ningla ni “KHAA Part-I” ginra hte sha, myit n dik ai majaw “KHAA Part-II ginra hpe bai matut hpyi ai. KHAA Part-II ginra hta gaw Myen hkawhkam prat kaw nna Myen Nepyidaw na shadun tawn ai Myen myowun ni nga nga ai. Gsd. Banmaw myowun, Mogawng Myowun. KHAA Part-I ginra gaw bum shakum mayan ginra ni sha rai ai majaw shara dampa kaji nga ai. Mungdaw masa hku htaphtuk tim, Mungdan masa (geo-politic Area) hku ning-ra lam kaba ni nga nga ai.
Raitim, hpang jahtum Bogyoke Aung San gaw KHAA Part-II hpe Jinghpaw mungdaw (Kachin State) hta bang shalawm na matu myit hkrum masat dat ya ai. Ndai KHAA Part-II hpe bang shalawm dat ya ai majaw, Kachin ni munghpawm Myen mungdan na galoi mung n garan pru sana ngu nna chyawm myit hkrum hkat tawn nhtawm, daini na Kachin State Area byin pru wa ai, rai sai. Sam (Shan) gaw (10) ning hpang munghpawm na ga garan pru mayu yang, lu pru ai, ngu nna myit hkrum bang hkat ma ai. 1946-7 ning hkan hta, British ni Kachin hpe Myen hte shanglawt n la ai sha Home Rule madang hte British npu kaw (5) ning nga nhtawm, hpang e tinang lagaw tinang tsap wa lu ai shaloi shanglawt la mu, ngu nna tsun ai hpe Kachin ningbaw ningla nkau mi grai na ra ma ai. Ndai aten hta Kachin ningbaw ningla ni kadai mung “KHAA Part-I hte II” ginra ginlam manghkang hpe shanhte bawnu hta n dum myit, n sawn hkrup na masa sat lawat pru ai. British ni tsun ai hpe Kachin ningbaw ningla ni myit hkrum yang, “Kachin Hills Administration Area Part-II” hpe Bogyoke Aung Sang gaw myit hkrum lawm na n rai nga ai. Bogyoke Aung San sha n-ga, Myen ningbaw ningla ni yawng mung, myit hkrum lawm na n rai nga ai.
Ndai KHAA Part-II hta Bhamo Distirt hte Myitkyina District pa layang yawng lawm nga ai. Kachin nkau kau gaw Sama Duwa Sinwa Nawng hte Duwa Wabaw Zau Rip yan hpe hkrai mung masa mara shagun dinglun ai nga tim, byin pru wa ai ginlam hta kaja ai mabyin ni mung lawm rawng nga ai. Bungli langai dawdan shagu kaja ai hte n kaja ai lahkawng yep-yep lawm chyalu rai nga ai. Kaja lam law ai hte shau ai sha shai hkat nga ai. British tsun ai proposal hpe hkapla yang mung, “Kachin Hills Administration Area Part-i” hpe kawan malawk nna shabyin yang mung byin wa lu na re. Raitim, Tibet ni na zawn re manghkang hpyen mung anga nga na re. Kachin hpe sha dinghkrai British Home Rule ahkang jaw na hta grau nna, bum nga amyusha yawng hpe gum hpawm nhtawm garan tawn mayu ai gaw British ni ra sharawng ai masa sat lamat rai nga ai. Ndai gaw “Jinghpaw mungdaw” byin wa lam kadun dawk gamung rai ai.
Munghpawm Myen mungdan shanglawt lu ai hpang jang, mung masa manghkang ni byin pru shayan wa ra ai. British kaw nna munghpawm Myen mungdan asuya de hkrang galai ap kau dat ai munghpawm Myen hpyendap ni mung langai hpang langai nam shang rawt malan shayan pru wa ai. Myen hpyendap, Karen hpyendap, Kachin hpyendap ni rai nga ma ai. Ndai mabyin sum-yan gaw shaning (63) de shang mat wa sai. Ndai mabyin shari hpe Myen gaw ayan dum let koi yen galaw ai. Gashadawn, 1948 ning na munghpawm Karen hpyendap, Kachin hpyendap hkrang hku ngu na malai, BGF (Border Guard Force) hkrang, pyi-thu-sit hkrang hku galaw chyam yu nga ai. Ndai hte mung bungli n awngdang nga ai . Lachyum gaw bungli n ngut shi nga ai. Matut nna galaw ra, myit ra nga ai.
Daini duhkra, mungdan ningpawt ninghpang gawda tara kanu (Constitution) yawng rai yang (3) nga sai. 1948, 1974, 2008 na ni rai nga ai. Mungdan dawnghkawn mung (3) galai mat wa sai. 1948 na dawng hkawn gaw shagan kaba langai hte shagan kaji (5) shinggrup tawn ai rai nhtawm, Mungdaw hte mungdaw kanu (pyi ma) hpe lachyum shaleng tawn ai. 1974 ning na shagan (14) hpe mungdaw (7), Taing (7) hku lachyum shaleng tawn nhtawm 2008 ning na shagan kaba langai gaw Myen mungsha, amyusha yawng langai sha rai sai ngu ai lachyum rai nga malu ai. Ndai hku hkrang pru wa ai policy lachyum na shingdu mabyin kaba nga nga ai. Ndai gaw Myen amyusha ni ayan myitdum ai Myen amyusha shimlam matu, rai nga malu ai. Munghpawm Myen mungdan grup grup rara hpe bum nga amyusha ni shinggrup nga shayan nga ai. Myen amyusha ni gaw Irrawaddy Mali hka lwi lai ai mungdan ka-ang kata kaw kawan rawng nga mat ai. Lamuga hpyen masa (Geo-military view) hku yu mada yang, shanhte matu shimlam n nga nga ai.
Mungdan grup grup rara hkan bum nga amyusha hpyendap ni hkrai shinggrup na hpe, Myen gaw shanhte amyusha shimlam (national security) hpe jahkrit adawt hkra wa ai, ngu nna ayan myit sawn bang shalawm nna policy jahkrat, hkrang shaw wa wa, rai nga ai. Ndai hpe U Nu prat na Parliament Democracy hta, Myen amat ni debate galaw lai wa sai. Mungdan jarit mayan hta hpaga yam ga na hkawt matut mahkai ginlen na China, Laos, Thai Land, Bangladesh, India mungdan ni mung bum nga masha ni hte shawng matut mahkai ginlen ngut jang she, shanhte (Myen) kata de dushang wa na hkrang rai nga ai.
Myen pyi-ma hte dan tawk wanglu wanglang matut ai maigan mungdan jarit chyinghkalam n nga nga ai. Federal Democracy hkrang ahkaw ahkang hte rai wa yang, Myen amyusha ahkaw ahkang, Myen amyusha shimlam hta madang yawm wa chyalu, jasawn sha nga nga ai. Ndai ahkyak ai daw ni hta mung bum nga amyusha ni gaiwang kata de ang rawng mat nga ai. Ndai gaw Myen hpyen asuya ni hte bum nga amyusha laknak lang rawt malan hpung ni shada da munghpawm mungdan chyawm galaw ga ngu tim, shada da na policy n bung hkat ai majaw manghkang n zim ai, rai nga ai. Policy ni yawng n rai tim, nkau achyen bung hkrum wa jang, manghkang yawm wa lu ai.
Lahta na mabyin ginlam hkum sum hpa majaw, gap hkat jahkring hpung salang ni hku nna Myen ni jaw dat ai gap hkat jahkring proposal laika hta 2008 Constitution hku nna prat shanat simsa lam chyawm galaw ga, ngu wa ai mung, rai nga ai. 1980 ning na ralata shingjawng mahtai hpe Myen hpyen asuya gaw adan aleng nyet kau ai zawn, 64 ning na mat wa sai Panglong gasadi hpe mung nyet kau nga ai. Federalism hpe Myen hpyen asuya gaw ra sharawng tim, ya hkyak hkyak hta Myen amyusha nga mu nga mai hte shimlam ting matu, shanhte myit sawn yak hpa byin nga ai. Dai majaw, laknak lang bum nga masha ni yawng kalangta mungdan ting gap hkat jahkring ga, mung masa manghkang hpe mung masa lailen hku bawngban ga ngu ai hpe U Thein Sein asuya ni n hkapla hkraw ai, rai nga malu ai. NLD Daw Aung San Su Kyi hpang de, gayin bawngban jahkrup wa ai mung rai nga ai. Ndai mung mung masa gap hkat jahkring ga, ngu ai lachyum rai nga ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
-
12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
12th lang na KBC La sharin hpawng kaw na wa ai Mungmau ginwang La hpa-awn hte Kawa La marai (16), yawng marai (17) hpe Myen Hpyen Dap ni March (25) ya shana hkying (8:00)Pm aten Nam Hkam kaw rim da ai hte hpa majaw rim ai re hpe gaw nchye ai nga nna KBC Amu […]
-
Dum Hpawng Kadit mayan kaw gasat gala majan byin
KIA Masat (3) Dap Ba, Masat (27) Dap Dung ginra Sindi Bum lawu Dum Hpawng Kadit mayan kaw March (24) ya shani hkying (12:40)Pm daram hta Madang Yang Sha-it Pa kaw nna lung wa ai Myen Hpyen Dap Hk.M.Y (601) na hpyen hpung ni hte KIA Masat (27) Dap Dung na hpyen hpung ni laja […]
-
Myen hpyen hpung ni mare masha ni a Nga, Dumsu sat sha kau ya
Kachin Sub-state, KIA Masat (6) Dap Ba, Masat (36) Dap Dung ginra, Ta Dwi mare kaw du nga ai Myen Hpyen Dap Dap (11) kata na hpyen hpung ni dai mare kata shang jep hkawm ai lam ni galaw nna mare masha ni a Nga, Dumsu ni hpe mung sat sha kau ya ai lam […]
-
12th lang na KBC Kawa La sharin hpawng ngut sai
KBC shangwang kata na ginwang (16) kaw na Kawa La ni du zup nna March (21-24) ya shani du hkra Jinghpaw Wunpawng Chyum Hkawlik Nawng Nang Jawng wang, AD 2000 gawknu kaw “Dai Madu Hta Mungdan Hpe Gaw Gap Ga” ngu ai gabaw hte lakap nna kawa la ni chye mai hpa majat hpaji lawnglam […]
-
KIA hte Myen hpyen hpung ni laja lana gasat gala majan byin
Kachin Sub-state, KIA Masat (6) Dap Ba, Masat (36) Dap Dung ginra, Mungbaw, Howa Man Pyin kaw March (24) ya jahpawt hkying (7:00)Am aten Myen Hpyen Dap Dap Nu (11) kata na hpyen hpung ni hte KIA Masat (36, 38) Dap Dung na hpyen hpung ni laja lana gasat gala majan byin ai lam shawnglam […]
-
Ja htu sha ai Mung masha ni hpe myen hpyen ni yen shangun
KIA Masat (1) Dap Ba, Masat (10) Dap Dung ginra, Muk Tung Ja Maw hpe March (22) ya shani Myitkyina maga na lung wa ai Helicopter (1) sumla sa dem la nhtawm March (23) ya shani Chi-hpwi kaw nga ai Myen hpyen hpung ni dai Ja Maw kaw Ja htu sha nga ai Mung shawa […]
-
Myen hpyen ni Hka Pra Yang mare hta Helicopter (2) hte sa gap
Sinpraw ginwang ginjaw, Masat (27) dap dung makawp maga ginra kata nga ai Hka Pra Yang mare hpe Man Maw mare hta Dap jung ai Myen Hpyen Dap Ts.K.Hk (21) kaw na Helicopter (2) March (22) ya shana daw ten wa htim gap ai lam shawnglam shi sawk ni shana wa ai. Hpyen gasat nbungli […]
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
Song Phi-
Hà Nhuận Đông
Lời bài hát Song Phi
Bu deng lai shi zai xiang yue jin sheng jiu yao wu hen wu hui Bu wen qian yuan wo shi shei zhi guan jin cheng he ni ri ri yue yue Wo yuan yu ni xue zhong ni hong chen cun cun ni zhong xie Leng nuan xiang sui bei huan tong lei Zhao zhao mu mu xiang yi wei Wo shi ping ni shi shui Xiang feng xiang ai bu shi zui Di jiu ku tian chang lei Wei ni ran hong wo de xue Wo yuan yu ni shuang shuang fei Wo yuan yu ni shuang shuang fei Jin sheng you le ni wo meng yi hui Lai shi deng ni jiang wo cui Wo yuan yu ni shuang shuang fei Fei li hong chen shi yu fei Ren jian chi qing tiao tiao bu gui lu Bu ru tian shang bi yi die.


text:
Num Komiti
Buga hpung a kanu num ni hpe woi awn zinlum kanawn mazum la ai hte Hpung a Sasana magam bungli ni hpe woi awn nga ai Komiti rai nga ai. Num Kanawn Mazum Hpawng ni gaw, shada tsaw ra hku hkau zinlum makyit mahkai ai hte, hpung a magam bungli hpe gunhpai nga ai re. Daw Lawk (7) garan da nna Num Hpawng ni hpe bat shagu galaw nga ai hta n-ga, shata mi hta kalang Num Galung Kanawng Mazum Hpawng hpe mung galaw lu nga ai. Kaga Sharin Hpawng amyu myu hpe mung Sub-Komiti garan nna woi awn galaw nga ai.
1. Myu Shayi Zinlum Komiti
2. Nampan Sun Hkai Shatsawm Komiti
3. Malu masha Komiti
Kanu Masat Nhtoi
Num Ni A Tsawm Atsam
Num Ta Hpaji Madun Poi
Num Retreat
Hkawn Ji Sharin Hpawng
Ta Hpaji Sharin Hpawng


text:
Dai shiga hpe Rangoon e nga ai Inglik Du ni mung na chye masai. Raitim dai lam hpe Aung San wa gaw Bum Masha, Mungchying masha ni hpe, kachyi mi mung ntsun ai ip da wu ai. Lama Bum masha ni chye, jang anhte nlawm yang nmai a hka nga nna Myen hte npawng wa na hkrit nna rai nga ai.
Riatim Inglik Du ni gaw, Jinghpaw ni hpang de yak na tsang ai majaw, Manmaw, Myitkyina hpe yu ai Mr. North wa hkrai shawng Manmaw de lung wa nna Duwa Zau Lawn (Chairman of District Council) Salang Labang Grawng, Salang Maraw Tu , Capt. Gaw Lu Tu ni hte hkrum nna Myen Mung Shanglawt lama jaw yang, Jinghpaw ni gaw Myen hte n pawng ai sha (Dominion) la na matu shi hkrai shawng wa tsun sai. Dai lam hpe Capt. Hkun Naw hpe Inglik Asuya kaw yawng a malai laika tang na matu myit hkrum da masai.
Dai hpang Mr. North wa gaw Myitkyina de bai lung wa nna, Myitkyina Ginwang na Du Salang law law hpe shaga hpawng nna Manmaw e myit hkrum sai lam hpe tsun sang lang dan wu ai.
Shaloi Sama Duwa hte Duwa Zau Rip woi awn nna, Mr. North wa tsun ai lam hpe aja awa ninghkap kau ma ai. Myitkyina nna Manmaw Du Salang ni hpe mung myit nhkrum lawm ai lam (Chye Nan) hte shana masai.
Dai aten hta Sama wa a (P.Y.K.Hp) ngu ai kunghpan hpung hpe shagreng wa nna, Duwa Zau Rip gaw Pawng Yawng Ram Rawt hpung hpe woi awn sa wa ai hpung rai nga ai. Manhkring mare na Salang Lagyi Yaw woi awn ai Hpung Sasana Ram ma Hpung hpe pyi shi a Ram rawt hpung de woi gale la kau ai rai lu ai.
Dai kaw nna, Sama Du wa hte Duwa Zau Rip gaw, Hugawng ga shara magup, Sumprabum lam mayan shara magup, Mung Shawa Zuphpawng galaw nna, Manmaw ni myit hkrum ai Inglik a (Dominion) Up hkang lam hpe myi nhkrum na lam aja awa hkaw tsun masai.
Ndai lam ni a majaw 1946 ning, September shata hta Mr. North wa hte Mr. Stevenson yan rau sha, Jinghpaw Mung de lung wa nna, Manhkring mare e Mung du Salang hkum ai Zuphpawng kaba hta du sa ai Du Salang myitsu malawng maga Mr. Stevenson a ga hpe Ninghkap kau nna, Myen hte pawng let Shanglawt la na de man yawng mat ai re.
Dai ten hta Jinghpaw Du Salang nkau mi Myen hpe Shu a Rum gum htawn rai, myit masin salum mahkra ap nna grai kam ai ni mung nga ma ai. Myen ni Inglik a dung lahkum kashun la nna Uhkru hkang Uka kalai rai, Jinghpaw ni hpe dai ni na zawn dip up sha na ndum ma ai. Myen malai nga ai hte maren (Chya ko chyau lok shin go ko shing ka chya htet so, က်ားကုိေၾကာက္လုိ႕ ရွင္ၾကီးကုိး၊ ရွင္ၾကီးက်ားထက္ဆုိး) rai na hpe Mr. North, Mr. Stevenson ni aja awa shadum tim ndum mat ai gaw sum kaba rai nga ai.
Dai ni Myen hte Shanglawt la kau ai shaning (60) ning du magang sai. Raitim anhte Jinghpaw Wunpawng sha ni, (Kachin) Asuya hku nna up hkang ai ahkaw ahkang Lamin chyang mi pyi nnga ai. Asuya Rung Kaba nkau mi hta Jinghpaw ni langai lahkawng lawm ai raitim, Myen Asuya a Mayam sha re. Moi Myen ni Inglik Asuya a Rung kaw (Wuntawk aye paing galaw ai hte maren sha rai nga ai).
Raitim 1961 ning, Frebruary 5 ya shani, kaw nna Myen e dip ai kaw na lawt na matu, K.I.A, K.I.O madang du hkra rawt malan myitmang hkrum lu mat ai gaw, anhte Jinghpaw Wunpawng sha ni tinang nan sai hte galai nna, Chyurum Jinghpaw Wunpawng Amyusha Asuya Sharawt la lu saga ai.
Raitim, 1994 ning February shata 24 ya shani kaw nna Myen hte mung masa lam bawngban ai nlawm ai sha Gap jahkring ai san san dai ni du hkra galaw kau ai majaw anhte Jinghpaw Wunpawng sha ni a balen yawm mat ai hpe mu lu nga ai.
Myen hte Gap jahkring lam tam ai n kaja ai nre grai kaja ai rai tim aten shadawn shadang nnga ai, Mung Masa n shaga lu ai. Aten nau galu mat ai hpe mu lu nga ai. Myen ni a matu grai kaja tim anhte Jinghpaw Wunpawng sha ni a matu grai machyi nga ai.
Lahta na mabyin lam ni mahkra gaw anhte Jinghpaw ni shada da myit hkrum ai lam nnga ai majaw rai nga ai. Moi shawng de anhte Jinghpaw Wunpawng sha ni Myen hpe kade ding tim, Nhkyau daram gaw naw magaw ai ngu kam ga ai. Raitim Jinghpaw Wunpawng Amyusha nkau mi Myen hpe she daini du hkra kam nna shut ai lam law law hkrum hkra lai wa saga ai law.
Dai majaw daini anhte Jinghpaw Wunpawng Amyusha ni Inglik a lata na Shanglawt lu ai shaning 60 ning du wa tim, Myen a mayam tai ai gaw, 1948 ning, Shanglawt lu ai kaw nna daini du teng rai nga ai. Moi Inglik garai ndu yang anhte Jinghpaw Wunpawng Amyusha ni gaw, gade mayam mung nre Myen a mayam mung nre, Tinang magam, Wala Htanbam, nga madu Mungdan nga nna up nga ai ni rai ga ai.
Raitim Inglik shang wa ai kaw nna Myen Mungchying sha ni yawng, Inglik a mayam tai ra mat ga ai. Anhte Jinghpaw Wunpawng sha ni gaw, Manmaw ga e shaning 60 ning, Myitkyina Putao ga de 25-30, ning sha up lu ma ai. Myen ni gaw tsa ning hkawt Inglik a mayam Di Kap rai ma ai. Dai sha nrai anhte Jinghpaw Wunpawng sha ni hte Bum ga masha Mungchying sha ni yawng, (Hill Bribes People) yawng mung myen a mayam tai lai wa saga ai hpe galoi mung nmai malap kau saga ai law.
Dai hta grau nna Myen Hpunau ni Inglik a lahkum hta galai dung nhtawm, ya aten hta gaw, anhte Jinghpaw Wunpawng sha ni yawng, Myen a mayam tai ai madang rai nga ai. Hpa majaw nga yang anhte Jinghpaw Wunpawng Mungdan (Kachin State) nga tim Mung Masa ahkaw ahkang hpa nnga ai majaw Myen a mayam rai nga ai hpe dum chye ra nga ga ai law.
Dai majaw daini kaw nna, anhte Jinghpaw Wunpawnp Amyusha ni,
1. Amyu n-gin hka
2. Lu su ngamai madang n-gin hka
3. Rusai lam n-ginhka
4. Makam Masham lam n-ginhka ai sha Jinghpaw Wunpawng Amyusha shada da tsawra Pu,sin machyi, nna, shada da Nhtoi shanghkawng woi gali, myitmang hkrum shajup Pali ngang ngang rai nna, Hpung Parti lam n shalaw ai sha Hkindit lahkrip ra ra Chyurum Jinghpaw Wunpawng Amyusha Rapdaw hpe, hpaw ninghtan la nna, Amyusha ni yawng hpe woi awn sa wa na gaw, ra ahkyak dik kaba rai nga mali ai law.
Moi lai wa sai ten na shari ni hpe pat chyam na shatai nna, dai zawn nbyin hkra sadi maja sa wa ga law.
Du Wa Maran Zau Awng


text:
Wunpawng Mungdan Shanglawt Asuya Dap Ba (5) Ginra rai nga ai Hka La bum kaw KIA ginjaw shim lam dap na myu tsaw share shagan ni hte myen hpyen asuya hpyen hpung ni gaw ya ten laja lana gap gasat nga ai lam shiga na chye lu ai.
HKA LA KAW LAJA LANA GAP NGA
Wunpawng Mungdan Shanglawt Asuya Dap Ba (5) Ginra rai nga ai Hka La bum kaw KIA ginjaw shim lam dap na myu tsaw share shagan ni hte myen hpyen asuya hpyen hpung ni gaw ya ten laja lana gap gasat nga ai lam shiga na chye lu ai.
Labels: Jinghpaw Mung Shiga
1 comments:
- hkunman said...
-
God,a-chyeju hpung shingkang, KIO, KIA,hte Jinghpaw Wunpawng Myusha n-tsa kaup nga u ga kyuhpyi nga n-ngai,.Hkye hkrang la ai, Madu Yesu hkristu hte God, a..Mying ningsang hpe gang n-na gap tik tik di mu.
- March 28, 2012 at 1:18 AM


text:
Sunday, December 1, 2013
I am from Kachin state, Burma. ( by John Htingnan )
Lai wa sai 2011 ning March shata ram hta ngai English hkaja nga ai jawng kaw American saranum hte shawng hkrum shachyen la lu ai. Shi hpe gara kaw na rai ngu san yang, “I am from Seattle, Washington” ngu bai htai ai. Dai shaloi na aten hta shanhpraw law lawni hte n hkrum ga shi ai ngai jawngma wa mau mat ai. Hpa majaw US kaw na rai ngu n shachyen ai rai ngu bai san yu yang, shan hte ni dai hku shachyen ai gaw htung hku re ngu na tsun dan ai (US na ni hti hkrup yang naw comment ya rit. Confirm galaw na matu. ).
Lai wa sai May-June hkan Dukaba Gun Maw na mungga langai yu ai shaloi shi tsun ai gaw, “Maigan na du ai journalist ni hte hkrum shaga di Kachin ngu ai hpe galoi kaw na na ga ai rai? ngu san yu yang 2011 ning hpang de kaw na she re” ngu tsun ai hpe na hkrup ai.
Re, dai ni anhte Jinghpaw Wunpawng amyu sha ni n law shi ai ni re. Mungkan mungdan law law gaw anhte Kachin hpe hkum tsun Myen mung gara kaw re ngu ai hpe pyi n chye ma ai. Anhte Jinghpaw Wunpawng amyu sha ni naw nga ai hpe n chye yang, anhte hpe n nga sai ngu shadu mat na. Anhte n nga ai ngu shadu mat yang, anhte hpe lam amyu myu hku (mung masa lam, sut masa lam, hpyen masa lam) dip da ai hpe n lu karum ai sha Myen hpyen wa ra ai hku amyu ting hpe shamat kau ai hkrum na re.
Dai majaw anhte maigan shara shagu du Jinghpaw mung na Jinghpaw Wunpawng amyu sha ni, anhte Jinghpaw mung a lam, Wunpawng amyu sha ni hpe n chye shi ai ni grau chye wa na matu, maigan ni hte shachyen ai shaloi “I am from Kachin state, Burma (Myanmar).” ngu shachyen ga. Sam mung na hpu nau ni mung “I am from Shan state, Burma but I am Kachin.” ngu shachyen na matu ga saw mayu nngai.
Dai hku shachyen yang, Kachin state ngu ai hpe n na ga, Burma ngu ai hpe n chye ai ni hpe anhte amyu sha ni a lam, mungdan a lam hpe mai tsun dan na mahkrun pru wa na mali ai. Amyu sha ni a lam ngu ai hta, anhte na labau, htung hking, manawt dingsawt, bu hpun sumraw lam, lu sha ni hpe mai tsun dan ai zawn majan, IDP ni a lam ni hpe mung mai tsun dan mat na re.
Jinghpaw Wunpawng amyu sha ni hpe mungkan ting chye wa na matu dai ni kaw na anhte hta lit nga nngai. Dai majaw n law n la, kadai n chye ai amyu kaw na masha grau chye ai amyu tai wa na matu anhte yawng lit jawm gun hpai sa wa ga ngu ga saw mayu n ngai.
Posted by myu shadan at 10:04 PM
Labels: HTIHPA
Subscribe to: Post Comments (Atom)


text:
March (9) bat Manga,
KIO Kasa ni shawng tang madun bawngban ai hta, KIO gaw lai sai January shata na zuphpawng hta tang shawn da sai bawngban lam tsang ninggam masum hku sha n rai yang, gara hku mung n hkap la lu ai lam matut tsun shawn sai. Jinghpaw Wunpawng sha ni a moi prat na labau hpe nhtang sagawn yu tim, Myen a npu e galoi n taw yu ai ni rai ga ai. Kadai Myen hkawhkam hpe mung ahkun hkanse n jaw yu ga ai. Daini amyu sha madang rapra lam ngu nna n-gup hte gara hku tsun tim, ta tut hta hpa sakse madun na n nga ai. Jinghpaw ni gaw, Panglung GaSadi hte maren, munghpawm ngang grin lam hpe madung tawn saga ai re majaw, Duwa Lahpai Naw Seng gumlau pru wa tim pyi, Jinghpaw mung de n hkap la ai sha ninghkap kau ninghkan, Duwa Naw Seng hpung ni mung Miwa mungdan de hprawng shang shingbyi ra mat ai mabyin mung nga lai wa sai.
Daini Munghpawm Mungdan a kata hta Jinghpaw Wunpawng sha ni a htunghking manawt shingni lam, htunghking hte laili laika lam mahkra dip da hkrum nga ga ai. Makam masham lam hta mung dip da hkrum nga ga ai. Munghpawm kata na mungchying amyu bawsang ngu ai hta Myen hpe n shalawm da ai. Myen gaw Amyu Kaba hku ntsa e nga nna, anhte kaga ni hpe "Thai-yin-thar" ngu ai grit nem ai madang hku ginhka masat da mi ai.
KIO hta lai nna, UNFC hta lawm ai amyu sha wuhpung ni yawng hte myit hkrum da ngut sai nga tun tim, bai gap hkat ai ni mung nga taw nga myit dai. Shing re ai lam gaw, wuhpung ginhka nna padang dip la ai masa "Devide and Conquer" rai nga ai. Hpyen yen tsinyam masha ni hpe mare dum nta hkrun lam mahkra bai gaw gap ya na nga tim, roi rip hkrum mat wa ai lam; asak sum machyi hkrum mat wa ai lam hte myit kraw machyi hkrum ai lam ni hpe hpa hte mung bai kapa ya lu na n rai nga ai. Daini na anhte a bawngban ai lam gaw, KIO hkrai sha myit pyaw myit dik nna n ngut lu ai. Jinghpaw Mungdaw kata shanu nga pra ai amyu sha ni yawng, munghpawm ting na amyu sha ni yawng, myit mang shabawn langai hte myit pyaw myit hkut ai lam hpe ra sharawng ai lam she rai mali ai. Dai re majaw, Panglung zawn re ai zuphpawng kaba langai bai galaw na hpe tsun taw nga ga ai lam re.
Lai wa sai KIO Ningbaw Kaba Maran Brang Seng a lakhtak hta, U Ne Win shaga nna Yangon de sa du bawngban sai. Ningbaw Kaba Brang Seng gaw, tsawm htap ngwi pyaw grin ngang ai munghpawm byin tai lu hkra, madu ginra madu uphkang lu na tara shang ahkang laika yan mi sha ka jaw dat rit ngu hpyi tsun sai. U Ne Win gaw, 1974 ning na Gaw Da Tara hkrai tsun manat nna, nanhte hpe jaw jang, yawng hpyi wa na re, nga n jaw hkraw ai. Gaw Da Tara hte nhtan shai wa na re, nga tsun ai. Shing rai Jinghpaw Wunpawng sha ni a dip sha hkrum ai gam maka gaw, Myen Asuya lakhtak ban hte ban daini du hkra hkrum sha dingyang rai nga ga ai. Masu hkalem ai pale palau lam ni hkrai pri rai nga ai hpe mu lu ai. BGF zawn re ai mahtang KIO hpe atik anang shanawng bun ai lam ni mung hkrum saga ai.
Myen Asuya Kasa ni bai htan tsun ai ga hta, KIO Kasa ni tsun mat ai lam mahkra, gasat gala jahkring na lam ga hkaw mi mung n lawm nga malit dai. Gasat gala n jahkring yang gara hku mung matut bawngban na yak nga ai, nga nna tsun wa nga ma ai.
Dai hpang shani shat sha hkring nhtawm, shana maga matut bawngban na re lam mung na chye lu ai rai.


text:
SENG TAWNG LUP WA KAWNG KAW GASAT
Labels: Jinghpaw Mung Shiga
7 comments:
- Anonymous said...
-
Dai Myen Hpyen la ni hpang n Lu gap sat kau ma ai kun????Kalang ta Lup wa sin Hpyen La shatai kau yang Mai na waaa
- September 8, 2012 at 3:30 AM
- Anonymous said...
-
Ndai myen hpyen la ni hpe kasat dang na matu gaw nmu mada ai laknak kaba hte kasat yang sha dang na re, dai laknak gaw tsaw htum ai YEHOWA KARAI KASANG re, Shi hpe kam let kasat ga tinang a pala nma ra ai sha dang na re.
- September 8, 2012 at 4:06 AM
- hkunman said...
-
Myen ni Zai bru jang zawn law n-na htim lung wa tim. Tsawra ai KIO,KIA hte Jinghpaw Wunpawng Myusha yawng hte e...,YESU HKRISTU HTE YEHOWA. GOD. hpe teng kam ai ni a- matu Hpa hkrit shara n-nga ai.Chyeju shakawn.let. ka manawt let. Kyuhpyi let gap tik tik di mu. KARA sing gawng myi pyi hkum yen ya.......,
- September 8, 2012 at 4:11 AM
- seng la said...
-
lupwa kawng kawkasatai nre sengawng marekaw kasatai shere yaw
- September 8, 2012 at 8:15 AM
- seng la said...
-
mare rai nshangyang atsai yswkau yang mai ai
- September 8, 2012 at 8:19 AM
- Anonymous said...
-
Myen hpyen hpung ni gaw grai myit tau ya chya ai ni rai ma ai. Wunpawng Mungdan kaw namhpun kaja nga sai hta grau kaja wa na matu shanhte a hkum hpe namhpun shatai kau nna WP mungdan kaw wa ap nawng na matu ayak ahkak shakut lung wa ai ni rai ma ai da.
- September 8, 2012 at 11:39 AM
- christopher said...
-
Myu tsaw hpyen la ni e yaw mu gwi ni si mayu na yan lung wa ai ni she re.MYU TSAW HPYEN LA ni hpe GOD yu garum nga ai hpe kam let htim gasat mu.
- September 8, 2012 at 5:23 PM